text:
Ho Hlokomela ba Hōlileng
“Bana ba banyenyane, a re se keng ra rata ka lentsoe kapa ka leleme, empa re rate ka ketso le ’nete.”—1 JOH. 3:18.
1, 2. (a) Malapa a mangata a tobana le mathata afe, hona ho hlaha lipotso life? (b) Batsoali le bana ba ka etsa joang ha maemo a fetoha ’me ho hlaha mathata?
E KA ba ho sithabetsang ho bona ha batsoali ba hao, ba kileng ba ba le matla a ho itlhokomela, ba se ba sa khone ho itlhokomela. Mohlomong Ntate kapa ’Mè o oele ’me o robehile, o ferekane kelello ’me ha ho tsejoe moo a leng teng, kapa ho fumanehile hore o na le boloetse bo kotsi. Ka lehlakoreng le leng, batho ba hōlileng ba ka ’na ba thatafalloa ho amohela liphetoho tse etsahalang ’meleng ea bona kapa hore ha ba sa na bolokolohi boo ba neng ba e-na le bona. (Jobo 14:1) Ho ka etsoa’ng? Ba ka hlokomeloa joang?
2 Sehlooho se seng se buang ka ho hlokomela ba seng ba hōlile se itse: “Le hoja ho le thata ho bua ka taba ea botsofali, ha lelapa le buisane ka mekhoa eo le ka e sebelisang ’me le lumellane ka se tla etsoa, le ka ba malala-a-laotsoe ho sebetsana le eng kapa eng e ka hlahang.” Molemo oa lipuisano tsena o bonahala haholo ha re lumela hore mathata a ho hōla a ke ke a qojoa. Ho sa tsotellehe seo, re ka etsa liqeto esale pele hore na re tla ba hlokomela joang. Malapa a ka sebelisana joang ka lerato ho etsa liqeto tsee tse thata?
HO LOKISETSA “MATSATSI A TLOKOTSI”
3. Malapa a lokela ho etsa’ng ha batsoali ba hōlileng ba hloka thuso e eketsehileng? (Sheba setšoantšo se qalong.)
3 Ho fihla nako eo ka eona batho ba bangata ba hōlileng ba seng ba sa khone ho itlhokomela ka ho feletseng ebe ba hloka thuso. (Bala Moeklesia 12:1-7.) Ha batho ba hōlileng ba se ba sa tsebe ho itlhokomela, bona le bana ba bona ba baholo ba lokela ho lumellana ka hore na ke thuso efe e molemo eo ba ka e khonang. Ho hotle hore lelapa le be le seboka ’me le buisane ka hore na ho tla hlokahala thuso ea mofuta ofe, e tla fanoa joang, le hore na bohle ba tla sebelisana joang. Bohle ba lokela ho ntša maikutlo a bona ka bolokolohi, haholo-holo batsoali. Ba ka ’na ba buisana ka hore na haeba ba fumana motho ea hlokomelang batsoali na ho ka ba molemo hore ba ’ne ba lule lapeng ha bona. * Kapa hore na e mong le e mong oa bona a ka etsa’ng hore a hlokomele batsoali. (Liprov. 24:6) Ka mohlala, ba bang ba ka khona ho ba hlokomela letsatsi le letsatsi athe ba bang bona ba ka thusa ka lichelete. Bohle ba lokela ho hlokomela hore e mong le e mong o na le seo a ka se etsang; leha ho le joalo seo ba se etsang se ka ’na sa fetoha ka mor’a nako e itseng ’me ba ka ’na ba buisana ka hore ba fapanyetsane boikarabelo.
4. Lelapa le ka batla thuso hokae?
4 Ha u qala ho hlokomela batsoali, etsa kahohle hore u iphe nako ea ho ithuta boemo ba bona. Haeba motsoali a tšoeroe ke boloetse bo holofatsang, fumana hore na ho tla ba joang ha nako e ntse e ea. (Liprov. 1:5) Iteanye le mekhatlo ea ’muso ea litšebeletso tsa batho ba hōlileng. Fumana hore na ke thuso efe ea lichelete eo ’muso o fanang ka eona e ka u bebofaletsang mosebetsi, le e tla u thusa ho ntlafatsa tsela eo u hlokomelang batsoali ka eona. Ha u nahana ka phetoho e ka ’nang ea e-ba teng maemong a lelapa, u ka lubeha maikutlo, ua felloa ke tšepo, ua tšoha, kapa ua ferekana. Bolella motsoalle eo u mo tšepang hore na u ikutloa joang. Empa ho ka bang molemo ka ho fetisisa ke ho bolella Jehova maikutlo a hao. A ka u imolla kelellong e le hore u khone ho sebetsana le boemo leha e le bofe.—Pes. 55:22; Liprov. 24:10; Bafil. 4:6, 7.
5. Ke hobane’ng ha ho le molemo ho etsa liphuputso esale pele mabapi le ho hlokomela ba hōlileng?
5 Batho ba bang ba hōlileng le malapa a bona, ka bohlale ba entse liphuputso esale pele hore na tlhokomelo e etsoe ka litsela life—tse kang hore motsoali a lule le mora kapa morali, a isoe sebakeng sa tlhokomelo ea batho ba hōlileng, kapa ho sebelisoe menyetla e meng e fumanehang sebakeng seo. Ba bone ‘likhathatso le lintho tse kotsi’ li sa le hōle ’me ba li lokisetsa. (Pes. 90:10) Malapa a mangata ha a etse litokisetso e sa le pele, ’me hamorao ha ho hlaha maemo a tšohanyetso a iphumana a tlameha ho etsa liqeto tse boima ka lepotla-potla. Setsebi se seng se re: “Ha ho pelaelo hore nako eo ke e mpe ka ho fetisisa ea ho etsa qeto e joalo.” Nakong eo ea lehlaphahlapha, litho tsa lelapa li ka ’na tsa imeloa kelellong, ’me ha hlaha likhohlano. Ka lehlakoreng le leng, litokisetso tse etsoang esale pele li etsa hore ho be bonolo ho etsa liphetoho nakong e tlang.—Liprov. 20:18.
6. Ke hobane’ng ha ho le molemo hore batsoali le bana ba buisane ka hore na batsoali ba tla lula hokae ha ba tsofala?
6 U ka ’na ua bona ho le thata ho bua le batsoali ba hao ka liphetoho tse lokelang ho etsoa tabeng ea bolulo ba bona. Leha ho le joalo, ba bangata ba boletse hore na lipuisano tseo e bile tsa bohlokoa hakae hamorao. Hobane’ng? Hobane li ile tsa ba bulela menyetla ea hore ba phutholohe ba be ba utloisisane ha ba etsa liqeto ka hore na ho ka etsoa eng e molemo. Ba ile ba fumana hore ho fapanyetsana maikutlo esale pele, ho entsoeng ka moea oa lerato le ka mosa, ho ile ha etsa hore ho be bonolo haholo ho etsa liqeto. Esita le haeba batsoali ba batla ho lula ba le bang le ho iketsetsa lintho halelele kamoo ba ka khonang, ho na le melemo ea sebele ea ho buisana le bana ba bona hore na ba tla hloka tlhokomelo ea mofuta ofe ha ho hlokahala.
7, 8. Ke litaba life tseo e ka bang hantle hore malapa a buisane ka tsona, hona e le ka lebaka lefe?
7 Batsoali, nakong ea lipuisano tsena le bolelle bana seo le lakatsang hore ba se etse, le ba bolelle maemo a lōna a lichelete le hore na ke eng eo le e ratang. Sena se tla ba thusa ho etsa liqeto tse loketseng haeba neng-neng le se le sitoa ho iketsetsa liqeto. Ho ka etsahala hore ba hlomphe maikutlo a lōna le ho le tlohela hore le iketsetse liqeto moo ho khonehang. (Baef. 6:2-4) Ka mohlala, na le lebeletse hore e mong oa bana ba lōna a le kōpe hore le e’o lula ha hae, kapa ho na le ho hong hoo le ho lebeletseng? Le utloisise ’me le hlokomele hore hase bohle ba tla tšoana le lōna ka maikutlo le hore ho nka nako hore motho a lokise monahano oa hae, ebang ke motsoali kapa bana.
8 Bohle ba lokela ho hlokomela hore litokisetso le lipuisano li ka etsa hore ho qojoe mathata. (Liprov. 15:22) Lipuisano tsena li akarelletsa se hlokahalang litabeng tsa kalafo. Lintlha tse kareteng ea Advance Medical Directive e sebelisoang ke Lipaki Tsa Jehova, li lokela ho akarelletsoa lipuisanong tsena. Motho e mong le e mong o na le tokelo ea hore a bolelloe kalafo eo a e fuoang le tokelo ea ho e hana kapa ho e amohela. Litaelo tsa kalafo tse entsoeng esale pele li hlalosa seo motho a se batlang ntlheng ena. Ho khetha motho ea tla u etsetsa liqeto litabeng tsa kalafo (moo molao oa naha o ho lumellang le moo ho amohelehang) ho ka tiisa hore motho ea tšepahalang o tla etsa liqeto tse loketseng ha ho hlokahala. E ka ba hantle hore ba amehang ba be le likopi tsa litokomane tse loketseng, haeba li ka hlokahala. Ba bang ba behile likopi tse joalo hammoho le lengolo la bona la kabo ea lefa le litokomane tse ling tsa bohlokoa tsa inshorense, tsa lichelete, mangolo a ’muso le tse ling tse joalo.
HO SEBETSANA KA KATLEHO LE MAEMO A FETOHANG
9, 10. Ke liphetoho life bophelong ba motho e moholo tse ka amang thuso eo a e fuoang?
9 Hangata, litho tsa lelapa li khetha hore batsoali ba hōlileng ba iketsetse lintho tseo ba li ratang ho fihlela moo matla a bona a ba lumellang. Ho ka etsahala hore ebe ba khona ho pheha, ho hloekisa, ho sebelisa meriana le ho itlhalosa ntle ho bothata. Kahoo, sena se tiisetsa bana ba bona hore ha baa lokela ho tšoenyeha haholo ka bophelo ba bona ba letsatsi le letsatsi. Leha ho le joalo, ka mor’a nako, ha batsoali ba se ba sa khone ho ea koana le koana, mohlomong ho ea mabenkeleng, kapa ba hlaseloa ke bolebali, ho ka ’na ha hlokahala hore bana ba nke khato maemong a joalo.
10 Ho hōla ho ka baka ho ferekana, ho imeloa kelellong, ho se utloe litsebeng, ho foufala, ho lahleheloa ke kelello le mathata a mang. Leha ho le joalo, haeba tse ling tsa lintho tsena li etsahala, li ka ’na tsa phekoloa ka katleho. Batlang kalafo hang ha lintho tsena li qala. Ho ka ’na ha hlokahala hore bana ba nke khato ntlheng ena. Ho ka ba ha fihla nako eo ka eona ba lokelang ho qala ho etsetsa batsoali lintho tseo ba neng ba iketsetsa tsona. E le hore bana ba tiise hore batsoali ba bona ba hlokomeleha hantle, ba ka ’na ba ba buella, ba ba thusa ka litokomane le ho ba khannela.—Liprov. 3:27.
11. Ke eng e ka etsoang ho fokotsa mathata a bakoang ke liphetoho?
11 Haeba mathata a batsoali ba lōna a sa rarollehe, ho ka hlokahala hore ho etsoe liphetoho tseleng eo ba hlokomeloang ka eona kapa moo ba lulang teng. Ha ho entsoe liphetoho tse fokolang, ho ka ba bonolo haholo hore ba li amohele. Haeba le lula hōle le batsoali ba lōna, na ho ka hlokahala feela hore Paki e ’ngoe kapa moahelani a ba etele nako le nako ’me a tsebise e mong oa bana maemo a batsoali? Na ba hloka hore ba thusoe feela ka ho pheha le ho hloekisa? Na ho etsa liphetoho tse nyenyane ka tlung ho ka ba nolofalletsa ho tsamaea, ho hlapa le ho etsa lintho tse ling ba sireletsehile? Mohlomong sohle seo batsoali ba se hlokang hore ba iketsetse lintho ka bolokolohi, ke thuso ea nese e hlokomellang batho malapeng. Leha ho le joalo, haeba ha baa sireletseha ha ba le bang, ho ka ba molemo hore ba fumane thuso ea kamehla. Ho sa tsotellehe hore na boemo ke bofe, batlisisang hore na ho na le litšebeletso life sebakeng seo ba lulang ho sona. *—Bala Liproverbia 21:5.
SEO BA BANG BA SE ETSANG MAEMONG A THATA
12, 13. Bana ba baholo ba lulang hōle le batsoali ba ’nile ba hlompha batsoali ba bona joang le ho ba hlokomela?
12 Bana ba lerato ba batla hore batsoali ba bona ba phutholohe. Baa thaba ha ba tseba hore batsoali ba bona ba hlokomelehile. Leha ho le joalo, bana ba bangata ba baholo ba lula hōle le batsoali ba bona ka lebaka la boikarabelo bo itseng. Maemong a joalo, ba bang ba etela batsoali nakong ea phomolo ’me ba ba thusa ka seo ba seng ba sitoa ho iketsetsa sona. Ho bua le bona ka founo, ho ba ngolla mangolo, kapa melaetsa ea e-mail, ho tiisetsa batsoali hore bana ba bona baa ba rata.—Liprov. 23:24, 25.
13 Ho sa tsotellehe hore na boemo ke bofe, le lokela ho hlahloba tsela eo batsoali ba lōna ba hlokomeloang ka eona letsatsi le letsatsi. Haeba ke Lipaki ’me le lula hōle le bona, le ka kōpa keletso ho baholo ba phutheho ea bona. Ho feta moo, le se ke la tlohela ho kenya sena lithapelong tsa lōna. (Bala Liproverbia 11:14.) Le haeba batsoali ba lōna hase Lipaki, le batla ho ‘hlompha bo-ntat’a lōna le bo-’m’a lōna.’ (Ex. 20:12; Liprov. 23:22) Ho hlakile hore liqeto tsa malapa ha li na ho tšoana. Ba bang ba lokisetsa hore batsoali ba hōlileng ba fallele haufi le bona kapa ba tl’o lula le bona. Leha ho le joalo, ha ho be joalo kamehla. Batsoali ba bang ha ba rate ho lula le bana ba baholo le malapa a bona; ba thabela bolokolohi ba bona ’me ha ba rate ho imetsa bana. E ka ’na eaba ba bang ba na le chelete ’me ba khetha ho lefa batho ba ba hlokomelang ba ntse ba lula ha bona.—Moek. 7:12.
14. Bahlokomeli ba ka sehloohong ba ka hlaheloa ke mathata afe?
14 Malapeng a mangata, ho bonahala boholo ba boikarabelo ba tlhokomelo bo jaroa ke mora kapa morali a le mong ea lulang haufi le batsoali. Empa bahlokomeli ba ka sehloohong ba lokela ho leka-lekanya lintho hantle tabeng ea litlhoko tsa batsoali ba bona le tsa malapa a bona. Motho e mong le e mong o na le matla a lekanyelitsoeng le nako e lekanyelitsoeng. Maemo a mohlokomeli le ’ona a ka fetoha, ’me sena se ka etsa hore ho etsoe litokisetso tse ncha. Na ho ka etsahala hore ebe ke ngoana a le mong feela ea jereng ka thata? Na bana ba bang ba ka mo thusa ka mosebetsi oa ho hlokomela batsoali?
15. Ke’ng se ka etsoang ho qoba hore motho ea hlokomelang batsoali ba hōlileng a khathale?
15 Mohlokomeli a ka khathala kapele haeba motsoali ea hōlileng a hloka ho hlokomeloa ka nako eohle. (Moek. 4:6) Bana ba lerato ba batla ho itella batsoali ba bona, empa ha motho a hlokomela batsoali ka linako tsohle a ka sithabela maikutlo. Bahlokomeli ba boemong bona ha baa lokela ho iphapanyetsa ’nete, ba ka kōpa thuso ha ho hlokahala. Mohlomong ho hlokahala feela hore mohlokomeli a thusoe khafetsa e le hore motsoali a se ke a isoa lehaeng la batho ba hlokang tlhokomelo.
16, 17. Bana ba ka ’na ba thulana le mathata afe ha ba hlokometse batsoali ba hōlileng, ’me ba ka atleha joang? (Sheba le lebokose le nang le sehlooho se reng, “Ho Hlokomela Batsoali ka Lerato.”)
16 Motho a ka ferekana ha a bona batsoali ba hae bao a ba ratang ba tsofala. Bahlokomeli ba bangata ba utloa bohloko, baa tšoenyeha, baa ferekana, baa halefa, ba ikutloa ba le molato, ba bile baa khopeha. Ka linako tse ling, motsoali ea hōlileng a ka ’na a bua lintho tse utloisang bohloko kapa tse bontšang ho hloka teboho. Ha seo se etsahala, u se ke ua potlakela ho khopeha. Setsebi se seng sa kelello se re: “Tsela e molemo haholo ea ho sebetsana le maikutlo a hao, haholo-holo a sa u thabiseng, ke hore u lumele hore ha ua thaba. Qoba ho latola tsela eo u ikutloang ka eona kapa hona ho ikomanya.” Bolella molekane oa hao, setho se seng sa lelapa, kapa motsoalle eo u mo tšepang hore na u ikutloa joang. Lipuisano tse joalo li ka u thusa hore u laole maikutlo a hao.
17 Ho ka fihla nako eo ka eona lelapa le felloang ke chelete kapa bokhoni ba ho hlokomella motsoali ea hōlileng lapeng. Ho ka ’na ha hlokahala hore a hlokomelloe lehaeng la batho ba hlokang tlhokomelo. Morali e mong oabo rōna o ne a etela ’mè oa hae kamehla lehaeng la batho ba hlokang tlhokomelo. Ha a bua ka lelapa labo o re: “Re ne re se re sa khone ho hlokomela ’Mè bosiu le motšehare. Ho ne ho se bonolo ho etsa qeto ea hore a hlokomelloe lehaeng le joalo. Ho ne ho re sithabetsa haholo. Leha ho le joalo, ke sona seo a neng a se hloka likhoeling tsa ho qetela tsa bophelo ba hae, ’me o ile a amohela boemo.”
18. Bahlokomeli ba ka kholiseha ka eng?
18 Ho hlokomela batsoali ba lōna ha ba ntse ba hōla ho ka hloka lintho tse ngata hape e ka ba ho sithabetsang. Mathata a ho hlokomela batho ba hōlileng ha a rarolloe ka mekhoa e tšoanang. Leha ho le joalo, le ka phetha boikarabelo ba ho hlompha batsoali ba lōna ka ho rera lintho ka bohlale, ho nahanelana, puisano e ntle, ’me ka holimo ho tsohle, ka thapelo e tlohang botebong ba pelo. Ha le etsa joalo, le tla thaba ha le bona hore le ba hlokometse ka tsela eo ba e ratang. (Bala 1 Bakorinthe 13:4-8.) Sa bohlokoa le ho feta, le ka kholiseha hore le tla ba le khotso ea kelello eo Jehova a hlohonolofatsang ba hlomphang batsoali ba bona ka eona.—Bafil. 4:7.
^ ser. 3 Mekhoa ea sebaka ka seng e ka laola seo batsoali le bana ba khethang ho se etsa. Libakeng tse ling ho tloaelehile ebile ho nkoa ho loketse hore bana, batsoali le litloholo ba lule hammoho kapa ba kopane nako le nako.
^ ser. 11 Haeba motsoali oa lōna a ntse a lula lapeng, tiisang hore bahlokomeli ba tšepahalang ba na le linotlolo tsa ho kena ka tlung haeba ho hlaha maemo a tšohanyetso.


c: text/html

text:
point of interest in Polokwane
- African Roots, Polokwane, Limpopo, South Africa
- Basil’s, Polokwane, Limpopo, South Africa
- Cafe Pavilion, Polokwane, Limpopo, South Africa
- Cycad Guest House, Polokwane, Limpopo, South Africa
- Elegance Guest House Polokwane, Polokwane, South Africa
- Landmark Lodge, Polokwane, Limpopo, South Africa
- Limpopo Tourism Board, Polokwane, Limpopo, South Africa
- Meropa Entertainment World, Polokwane, Limpopo, South Africa
- Pebbles, Polokwane, Limpopo, South Africa
- Plumtree Lodge, Polokwane, Limpopo, South Africa
- Polokwane Game Reserve, Polokwane, Limpopo, South Africa
last modified: 2014-07-18 17:32:10 UTC

robotstxt: allowed

filter: keep


text:
Khotso ea Lefatše—Ke Hobane’ng ha e sa Finyelloe?
Karabo ea Bibele
Boiteko ba batho ba ho tlisa khotso lefatšeng bo hlōlehile ebile bo tla ʼne bo hlōlehe ka mabaka a ’maloa:
“
Ha ho matleng a motho ea tsamaeang hore a tsamaise mehato ea hae.” (Jeremia 10:23) Batho ha baa bōptjoa ba e-na le matla kapa tokelo ea ho ipusa, kahoo ba ke ke ba finyella khotso e sa feleng.
“
U se ke ua tšepa baeta-pele ba batho, ha ho motho ea ka u pholosang. Ha ba e-shoa, ba khutlela lerōleng; ka letsatsi lona leo, merero ea bona ea fela.” (Pesaleme ea 146:3, 4, Good News Translation) Baeta-pele ba mebuso, esita le ba nang le sepheo se setlehali, ba sitoa ho fumana tharollo e tšoarellang mathateng a bakang ntoa.
“
Matsatsing a ho qetela ho tla ba le linako tse mahlonoko tseo ho leng thata ho sebetsana le tsona. Etsoe batho e tla ba . . . ba bohale bo tšosang, ba hlokang lerato la se molemo, baeki, ba hlooho li thata, ba ikhohomosang ka boikakaso.” (2 Timothea 3:1–4) Re phela “
matsatsing a ho qetela” a lefatše la hona joale le khopo, nakong eo maikutlo a atileng ao batho ba nang le ’ona a etsang hore ho be thata ho bōpa khotso.
“
Ho malimabe lefatše le leoatle, hobane Diabolose o theohetse ho lōna, a halefile haholo, a tseba hore o na le nako e khutšoanyane.” (Tšenolo 12:12) Diabolose, e leng sera sa Molimo, o lahletsoe lefatšeng ʼme o susumetsa batho hore ba amohele moea oa hae oa ho ba bohale. Hafeela e ntse e le “
’musi oa lefatše lena,” re ke ke ra phela ka khotso.—Johanne 12:31.
“
[ʼMuso oa Molimo] o tla silakanya o felise mebuso ena kaofela [e hanyetsang Molimo], ’me o tla ema ho isa linakong tse sa lekanyetsoang.” (Daniele 2:44) ʼMuso oa Molimo, eseng ʼmuso ofe kapa ofe oa batho, ke oona o tla re tlisetsa khotso e sa feleng ea lefatše, eo re e labalabelang.—Pesaleme ea 145:16.


text:
BACHA BAA BOTSA
Nka Etsa’ng Haeba ke Tlōtse Molao oa Lapeng?
Seo u ka se etsang e le hore litaba li se ke tsa senyeha le ho feta.
Ipuele ’nete. Haeba u sa etse joalo, u tla etsa hore batsoali ba hao ba se ke ba hlola ba u tšepa. Kahoo bua ’nete ’me u se ke ua ba patela letho.
Qoba ho itokafatsa kapa hona ho nyenyefatsa seo u se entseng.
Kamehla hopola hore “
karabo, ha e le bonolo, e leleka khalefo.”
—Liproverbia 15:1.
Kōpa tšoarelo. Ho loketse hore u kōpe tšoarelo ka hore ebe u entse hore batsoali ba hao ba khathatsehe, u ba soabisitse kapa u ba baketse mosebetsi ho sa hlokahale, ’me seo se ka ’na sa etsa hore ba bebofatse kotlo eo ba neng ba tl’o u fa eona. Leha ho le joalo, u lokela ho bontša hore u soabile e le kannete.
Amohela liphello. Haeba u nka boikarabelo ka seo u se entseng, seo se bontša hore u motho ea hōlileng kelellong. Ntho e molemo eo u ka etsang e ka ba ho sebeletsa hore batsoali ba hao ba u tšepe hape.—Liproverbia 20:11.
Hopola hore batsoali ba hao ba na le boikarabelo ba ho laola lintho tse ling tseo u li etsang. Ke kahoo Bibele e buang ka “
taelo ea ntat’ao” le “
molao oa ’m’ao.”
Haeba u batla hore batsoali ba hao ba u fe bolokolohi bo eketsehileng
Ba bontše hore u batla ho boloka melao ea bona le hore u ka khona ho etsa joalo.
Leka ka matla ho etsa hore u tsejoe u le motho ea mamelang.


text:
BACHA BAA BOTSA
Ke na le Boikarabelo Hakae?
Itlhahlobe!
. . . ka linako tsohle, boholo ba nako, ka linako tse ling, kapa ha ho mohla
Ke bua ’nete
Kea tšepahala
Ke boloka nako
Ke sebetsa ka thata
Ke hlophisehile
Ke rata ho thusa
Ha ke leeme
Kea hlompha
Ke tsotella batho ba bang
-
Lintlheng tsee, ke efe eo u ipabolang ho eona?
Tsoela pele u etsa joalo.
—Bafilipi 3:16.
Ke ntlha efe eo u lokelang ho ntlafatsa ho eona?
Boitsebiso bo latelang bo tla u thusa ho ntlafatsa ntlheng eo.
Ho ba le boikarabelo ho bolela’ng?
Batho ba nang le boikarabelo ba etsa lintho tseo ho lebeletsoeng hore ba li etse lapeng, sekolong le sechabeng. Baa hlokomela hore baa ikarabella ka liketso tsa bona. Kahoo, ha ba entse phoso, baa e amohela, ba kōpa tšoarelo ebe ba sebeletsa ho e lokisa.
Bibele e re: “E mong le e mong o tla jara mojaro oa hae.”
Ke hobane’ng ha ke lokela ho ba le boikarabelo?
Motho ea nang le boikarabelo o sebelisa bokhoni ba hae ka bohlale, ’me ba bang ba ka ’na ba mo hlompha, ba mo tšoara joaloka motho e moholo le ho mo fa bolokolohi bo eketsehileng.
Bibele e re: “Na u bone motho ea nang le tsebo mosebetsing oa hae? O tla ema ka pel’a marena.”
Hangata motho ea nang le boikarabelo o seatla se bulehileng ’me seo se ka ’na sa etsa hore a be le metsoalle e molemo.
Bibele e re: “Itloaetseng ho fana, ’me batho ba tla le fa.”
Motho ea nang le boikarabelo o thabisoa ke seo a se finyeletseng ’me o ba motlotlo ka sona, e leng se etsang hore a itšepe.
Bibele e re: “E mong le e mong a ke a leke seo mosebetsi oa hae o leng sona, joale o tla ba le sesosa sa thabo e khaphatsehang mabapi le eena a le mong.”
Nka etsa’ng hore ke be le boikarabelo?
Ho u thusa ho araba potso eo, sheba mantsoe a builoeng ke bacha ba latelang. Ke afe a hlalosang tsela eo u ikutloang ka eona?
“Ho utloisa bohloko ho tšoaroa joaloka ngoana ea ke keng a qeta leha e le hora feela batsoali ba sa tsebe hore na o hokae!”
—Kerri.
“Hangata batsoali ba ka ba ntumella ho intša le metsoalle ea ka ba sa qeaqee.”
—Richard.
“Ha ke bona lintho tseo lithaka tsa ka li li etsang, ke ee ke re ka pelong: ‘Khele! ’Na ke hobane’ng ha batsoali ba ka ba nkhanela ho etsa seo?’”
—Anne.
“Batsoali ba ka ba ntumella ho etsa lintho tseo ke batlang ho li etsa. Ke ananela bolokolohi boo ba mphang bona.”
—Marina.
Ntlha ea bohlokoa: Bacha ba bang ba fuoa bolokolohi ho feta ba bang. Ke eng e bakang seo?
Seo e leng ’nete bophelong: Hangata bolokolohi boo u bo fuoang bo itšetlehile ka hore na u tšeptjoa hakae.
Ka mohlala, nahana ka seo bacha ba babeli ba qotsitsoeng pejana ba se buileng.
Richard: “Ka nako e ’ngoe batsoali ba ka ba ne ba sa tšepe hore ha nka fuoa bolokolohi ke tla bo sebelisa hantle. Empa hona joale baa ntšepa hobane ke ’nile ka bo sebelisa hantle. Ha ke ea sebakeng se itseng kapa ke tsamaea le batho ba itseng ke bolella batsoali ba ka ’nete. Ha e le hantle, ke bolella batsoali ba ka seo ke rerileng ho se etsa, ke sa emele hore ba mpotse.”
Marina: “Bophelong ba ka ke thetsitse batsoali ba ka habeli, ’me ba ntšoara ka makhetlo ao a mabeli. Ka mor’a moo e ile eaba ke qetetse ho ba thetsa. Ka mohlala, ke lula ke ba bolella seo ke se etsang ’me le ha ke tsamaile kea ba letsetsa. Hona joale ba se ba ntšepa.”
Na u ka rata ho tšoaroa joaloka Richard le Marina? Haeba ho joalo, itlhahlobe lintlheng tsena tse latelang:
LAPENG
Na u etsa mosebetsi oo u o abetsoeng ka botšepehi?
Na u fihla hae ka nako eo u e behetsoeng?
Na u hlompha batsoali ba hao le bana beno?
Ke lintlha life tseo u lokelang ho sebeletsa ho tsona, haeba li teng?
Bibele e re: “Le mamele batsoali ba lōna.”
SEKOLONG
Na u qeta mosebetsi oa hao oa sekolo ka nako?
Na u leka ho ntlafatsa limaraka tsa hao?
Na u na le mekhoa e metle ea ho ithuta?
Lintlheng tsee, ke efe eo u lokelang ho ntlafatsa ho eona, haeba e teng?
Bibele e re: “Bohlale ke tšireletso.” (Moeklesia 7:12) Thuto e tla u thusa ho etsa lintho ka bohlale.
BOTUMO BA HAO
Na u bolella batsoali ba hao le batho ba bang ’nete?
Na u khona ho sebelisa chelete ka tsela e nang le boikarabelo?
Na u tsebahala ka hore u motho ea tšepahalang?
Lintlheng tsee, ke efe eo u lokelang ho ntlafatsa ho eona, haeba e teng?
Bibele e re: “Le apare botho bo bocha.” (Baefese 4:24) U ka ntlafatsa botho ba hao le botumo ba hao.
Tlhahiso: Khetha ntlha eo u lokelang ho ntlafatsa ho eona. Buisana le batho ba ipabolang ntlheng eo, ’me u kōpe keletso ea bona. Ngola lintho tse tobileng tseo u tla li etsa ho ntlafatsa, ’me ka mor’a khoeli u shebe hore na u ntlafalitse hakae ntlheng eo. Boloka tlaleho ea seo u atlehileng ho se finyella le seo u hlōlehileng ho se finyella. Qetellong ea khoeli, sheba hore na u hatetse pele hakae ntlheng eo.


text:
BACHA BAA BOTSA
Nka Sebetsana Joang le ho Hlekahlekoa?
Ho hlekahlekoa ke eng?
Ho hlekahleka ho akarelletsa boitšoaro bo bobe bo amanang le litaba tsa thobalano
Na u tseba phapang e teng pakeng tsa lintho tsee? Araba lipotso tse mabapi le ho hlekahleka ’me u fumane karabo!
Ka masoabi, u ka ’na ua hlekahlekoa leha u se u qetile sekolo. Leha ho le joalo, haeba u ithuta esale hona joale hore na u lokela ho etsa’ng ha u hlekahlekoa u tla khona ho etsa joalo leha u se u sebetsa. U ka khona le ho thibela motho ea u hlekahlekang hore a se ke a etsa joalo ho ba bang!
Nka etsa joang haeba ke hlekahlekoa?
Hangata motho a ka khaotsa ho u hlekahleka haeba u tseba hore na ho hlekahlekoa ke eng le hore na u lokela ho etsa’ng ha u ka iphumana u le boemong boo! Hlokomela maemo ana a mararo le seo u ka ’nang ua se etsa ha u tobana le ’ona.
BOEMO:
“
Mosebetsing, bo-abuti ba bang ba baholo ho ’na ba ne ba rata ho nkhotsa hore ke motle, ’me ba re ba lakatsa eka ba ka be ba le ka tlaase ho lilemo tse 30. E mong oa bona o ile a ba a tla ka mor’a ka ’me a nkha moriri oa ka!”
Tabitha o ne a ka ’na a re ka pelong: ‘Haeba ke hlokomoloha boemo bona le ho bo mamella, mohlomong ba tla khaotsa.’
Lebaka leo ho nahana joalo ho neng ho ka se thuse: Litsebi li re ha motho ea hlekahlekoang a hlokomoloha taba eo, hangata boemo boo bo tla tsoela pele le ho ba bobe le ho feta.
Ho e-na le hoo, leka sena: Bolella motho ea u hlekahlekang hore ha u rate tsela eo a itšoarang ka eona le eo a buang le uena ka eona, ’me u bue le eena u khobile matšoafo empa u tiile. Taryn ea lilemo li 22 o re: “
Haeba motho a ntšoara-tšoara,
ke mo bolella hore a se ke a hlola a etsa joalo hape. Hangata seo se tšosa moshemane ea entseng ketso eo.” Haeba motho ea u hlekahlekang a sa khaotse, ema u tiile lentsoeng la hao ’me u se ke ua tela. Ha ho tluoa tabeng ea ho boloka boitšoaro bo botle, Bibele e eletsa ka ho re: “
Emang le tiile, le hōle tsebong ’me le be sebete.”
U lokela ho etsa’ng haeba motho ea u hlekahlekang a u tšosa ka hore o tla u lematsa? Haeba a etsa joalo, u se ke ua bua le eena. Baleha kapele kamoo u ka khonang, ’me u kōpe thuso ho motho e moholo eo u mo tšepang.
BOEMO:
“
Ha ke le sehlopheng sa botšelela, banana ba babeli ba ile ba ntšoara ke itsamaela phasejeng. E mong oa bona o ne a rata banana ba bang, ’me a batla hore ke ratane le eena. Le hoja ke ile ka hana, ba ile ba tsoela pele ho ntlhekatlheka letsatsi le leng le le leng ha tichere e le sieo ka tlelaseng. Ka le leng ba ile ba ntšutumelletsa leboteng!”
Victoria a ka be a ile a re ka pelong: ‘Haeba nka bolella motho ka taba ena, bana ba bang ba tla re ke boi, ’me mohlomong ha ho na motho ea tla nkholoa.’
Lebaka leo ho nahana joalo ho neng ho ka se thuse: Haeba u sa bolelle motho ka bothata bona, motho ea u hlekahlekang a ka ’na a tsoela pele ho etsa joalo ’me a ka ba a hlekahleka le ba bang.
Ho e-na le hoo, leka sena: Kōpa thuso. Batsoali le matichere ba ka u thusa ho etsa hore motho ea u hlekahlekang a khaotse ho etsa joalo. Empa u ka etsa’ng haeba batho bao u ba bolellang bothata ba hao ba sa nkele taba eo u e buang hloohong? Leka sena: Nako le nako ha u hlekahlekoa, ngola ka lintho tse etsahetseng. Akarelletsa letsatsi, nako le sebaka seo u hlekahlekiloeng ho sona, hammoho le lintho tseo motho ea neng a u hlekahleka a li buileng. Ha u qetile, neha motsoali oa hao kapa tichere leqephe leo u ngoletseng ho lona. Batho ba bangata ba nkela hloohong litletlebo tse ngotsoeng ho feta tse buuoang ka molomo.
BOEMO:
“
Ke ne ke tšaba moshemane e mong ea neng a bapalla rugby. O ne a ka ba bolelele ba limithara tse peli, ’me a le boima ba lik’hilograma tse 135! O ne a itjoetsitse hore ka le leng ke tla ‘robala le eena.’ O ne a ntšoenya hoo e ka bang letsatsi le leng le le leng, selemo kaofela. Ka letsatsi le leng ha re ne re le babeli feela ka tlelaseng, o ile a qala ho nkatamela. Ke ile ka phahama kapele ’me ka baleha.”
Julieta o ne a ka ’na a nahana hore: ‘Ke mokhoa oa bashemane.’
Lebaka leo ho nahana joalo ho neng ho ka se thuse: Motho ea hlekahlekang ba bang a ka ’na a se ke a fetoha haeba batho ba nahana hore ha a etse ntho e mpe.
Ho e-na le hoo, leka sena: Qoba ho nahana hore boitšoaro bo joalo ke bo sa reng letho kapa ua soasoa ka bona. Ho e-na le hoo, tiisa hore tsela eo u itšoarang ka eona
Ke ne ke tla etsa eng haeba ke ne nka ba boemong boo?
PALE EA SEBELE 1:
“
Ho hang ha ke rate ho buisa batho ba bang hampe. Kahoo, esita leha bashemane ba ne ba ntlhekatlheka, ke ne ke ba bolella hore ba khaotse empa ke bua le bona ka bonolo ’me hangata ke bososela. Ba ne ba nahana hore ke mpa ke etsa eka ha ke ba rate.”—Tabitha.
Haeba u ne u le Tabitha, u ne u tla bua joang le batho ba u hlekahlekang? Hobane’ng?
Ke eng e ka ’nang ea etsa hore motho ea u hlekahlekang a nahane hore u oa ’matla?
PALE EA SEBELE 2:
“
Bashemane bao ke neng ke kena le bona ka tlelaseng ea fisiks ba ile ba qala ho etsa mesoasonyana e litšila. Ke ile ka hlokomoloha lintho tseo ba neng ba li bua ka libeke tse ’maloa, empa boemo bo ile ba mpefala le ho feta. Joale ba ile ba qala ho lula pel’a ka le ho nhaka molaleng. Ke ne ke ba sutumeletsa hōle le ’na empa ba tsoela pele ho etsa seo. Qetellong, e mong oa bona o ile a mpha sephephechana se ngotseng molaetsa o litšila. Ke ile ka se fa tichere ea ka. Moshemane eo o ile a lelekoa sekolong ka nakoana. Ke ile ka hlokomela hore nka be ke ile ka ea ho tichere li sa tloha!”—Sabina.
U nahana hore ke hobane’ng ha Sabina a ile a etsa qeto ea ho se ee ho tichere li sa tloha feela? Na u nahana hore o ile a etsa qeto e nepahetseng? Hobane’ng ha u nahana joalo?
PALE EA SEBELE 3:
“
Moshemane e mong o ile a atamela ngoan’eso Greg ha ba le ka ntloaneng. O ile a atamela Greg haholo ’me a re, ‘Ntšune.’ Greg o ile a hana empa moshemane eo o ne a sa batle ho mo tlohela. Ha e le hantle, Greg o ile a tlameha ho sutumeletsa moshemane eo hōle le eena.”—Suzanne.
Na u nahana hore moshemane eo o ne a hlekahleka Greg? Ke hobane’ng ha u nahana joalo?
U nahana hore ke hobane’ng ha bashemane ba bang ba tšaba ho bua ha ba hlekahlekoa ke bashemane ba bang?
Na u lumellana le tsela eo Greg a ileng a sebetsana le boemo boo ka eona? U ka be u ile ua etsa’ng?
Ithute ho eketsehileng: Sheba khaolo ea 32, tlas’a sehlooho se reng “Nka Itšireletsa Joang ho Batho ba Hlekefetsang ba Bang ka Thobalano?” bukeng ea Lipotso—Bacha Baa Botsa—Likarabo Tse Sebetsang, Buka ea 1.


text:
LIPALE TSA BIBELE TSE TSAMAISANANG LE LITŠOANTŠO
Pale ea Bibele e Tsamaisanang le Litšoantšo
Lota le Lelapa la Hae
Bala ka Lota, mosali oa hae le barali ba hae hammoho le ka ho felisoa ha Sodoma le Gomora. Bala pale ena e tsamaisanang le litšoantšo Inthaneteng kapa u e bale ho PDF e printuoeng.
TSE EKETSEHILENG POKELLONG ENA
Bona ha litlaleho tsa Bibele li fetoha tsa sebele ha u ntse u bala pale ka ’ngoe ea Bibele e tsamaisanang le litšoantšo Inthaneteng kapa e hatisitsoeng pampiring. Ebe ka mor’a moo lelapa la lōna le buisana ka seo le ithutileng sona tlalehong eo ka ho araba lipotso tse qetellong ea pale ka ’ngoe.


text:
Epworth maps
-
No results found.
Administrative divisions
Epworth neighbours
Alternate names of Epworth
Epworth
Related places
Click the links to locate on map.Epworth (Zimbabwe), Mount Epworth (United States), Epworth (United Kingdom), Port Epworth (Canada), Epworth (New Zealand), Epworth (Jamaica), Epworth (United States), Epworth (United States), Epworth Park (Canada), Epworth (United States), Epworth (United States), Epworth Acres (United States), Epworth Park (United States), Epworth (United States), Epworth (United States), Epworth Heights (United States), Epworth (United States), Epworth (United States), Epworth (United States), Epworth (United States), Camp Epworth (United States), Epworth Forest (United States), Epworth Assembly (United States), North Epworth (United States), Epworth (United States), Epworth Park (United States), Epworth Woods Camp (United States), Epworth (historical) (United States), Epworth (United States), Epworth (Canada), Epworth-by-the-Sea Camp (United States), Epworth Camp (United States), Epworth Station (historical) (United States), Epworth (United States), Epworth and Great Salmonier (Canada), Epworth Village (Hong Kong), Epworth Mission (Zimbabwe), Epworth (South Africa), Epworth Cemetery (United States), Epworth Cemetery (United States), Epworth Chapel (United States), Epworth Church (United States), Epworth Church (United States), Epworth Church (United States), Epworth Church (United States), Epworth Church (United States), Epworth Cemetery (United States), Epworth Methodist Church (United States), Epworth Methodist Church (United States), Epworth United Methodist Church (United States), Epworth United Methodist Church (United States), Ryland Epworth United Methodist Church (United States), Ryland Epworth United Methodist Church (United States), Epworth Church (United States), Epworth Fellowship Church (United States), Epworth Cemetery (United States), Epworth Church (United States), Epworth School (United States), Epworth Seminary (historical) (United States), Epworth United Methodist Church (United States), Epworth United Methodist Church (United States), Epworth Church (United States), Epworth Church (United States), Epworth Methodist Church (historical) (United States), Epworth Church (United States), Epworth Church (United States), Epworth United Methodist Church (United States), Epworth United Methodist Church (United States), Epworth Church (United States), Epworth Church (United States), Epworth Church (United States), Epworth Hall (United States), Epworth Church (United States), Epworth United Methodist Church (United States), Epworth United Methodist Church (United States), Epworth United Methodist Church (United States), Epworth Church (United States), Epworth Church (United States), Epworth Methodist Church (United States), Epworth Methodist Church (United States), Epworth Methodist Church Cemetery (United States), Epworth United Methodist Church (United States), Epworth Cemetery (United States), Epworth Elementary School (United States), Epworth Police Department (United States), Epworth Post Office (United States), Epworth Church (United States), Epworth United Methodist Church (United States), Epworth Church (United States), Harvard Epworth United Methodist Church (United States), Epworth Church (United States), Epworth Methodist Church (United States), Epworth Methodist Church (United States), Epworth Post Office (historical) (United States), Epworth United Methodist Church (United States), Epworth United Methodist Church (United States), Epworth United Methodist Church (United States), Epworth United Methodist Church (United States), Epworth United Methodist Church (United States), Epworth United Methodist Church (United States),


text:
359 listings for
Surety Insurance in Limpopo
45 Voortrekker St Pietersburg, Limpopo
77 Thabo Mbeki Street Potgietersrus, Limpopo
4 Tangerine Street Pietersburg, Limpopo
Block B Number 10 Onverwacht Civic Centre Ellisras, Limpopo
Farm Onverwacht Polokwane, Limpopo
Farm Freiburg Louis Trichardt, Limpopo
7 Van Niekerk St Pietersburg, Limpopo
Genl Beyersstraat 118 Pietersburg, Limpopo
Wygerhof Nr 9 Warmbad, Limpopo
Seloane Farm Giyani, Limpopo
118 Genl Beyerstreet Polokwane, Limpopo
Farm Gotha Ellisras, Limpopo
39 Hans Van Rensburg St Pietersburg, Limpopo
Sentrum Distrik Thabazimbi, Limpopo
Peacestraat 19 Tzaneen, Limpopo
Lex Numerigebou Tzaneen, Limpopo
25 Watermelon Street Platinum Park Polokwane, Limpopo
Retiefstraat 42 Potgietersrus, Limpopo
Hoogstraat 79 Polokwane, Limpopo
Alicedale Estate No. 18 Louis Trichardt, Limpopo
532 George Town Farm Ellisras, Limpopo
32 Peace St Tzaneen, Limpopo
29 Bendor Drive Propark Number 4 Polokwane, Limpopo
Legnum Park Polokwane, Limpopo
Menno Glas Strydom Road Ellisras, Limpopo
52 Keizer St Dendron, Limpopo
2nd Floor Absa Forum Polokwane, Limpopo
Diepwater 302 - Gedeelte 3 Thabazimbi, Limpopo
4de Straat 39 Naboomspruit, Limpopo
68 Hans Van Rensburg Street 3rd Floor Price Wa Pietersburg, Limpopo
Malanstraat 4 Tzaneen, Limpopo
General Beyerstraat 118 Pietersburg, Limpopo
H/v Kwaggastraat En Tweedelaan Thabazimbi, Limpopo
Coneillium Building Welgelegen, Limpopo
124 Grobler Street Pietersburg, Limpopo
17b Biccrd Street Pietersburg, Limpopo
Waterkloof 32 Ellisras, Limpopo
11 Duimler Street Renspark, Limpopo
118 Genl Beyers Street Polokwane, Limpopo
11 Voortrekker St Vaalwater, Limpopo


text:
Na Lipaki Tsa Jehova li Fetotse Bibele Hore e Lumellane le Lithuto Tsa Tsona?
Che. Ho e-na le hoo, re ’nile ra fetola lithuto tsa rōna ha re hlokomela hore ha li lumellane le Bibele.
Re ile ra qeta lilemo tse ngata re ntse re hlahloba Bibele le pele re e-ba le Phetolelo ea Lefatše le Lecha ea Mangolo a Halalelang ka 1950. Re ne re sebelisa phetolelo leha e le efe e neng e fumaneha ’me ra theha lithuto tsa rōna ho latela seo re neng re ithuta sona. Ak’u hlahlobe tse ling tsa lithuto tseo haesale Lipaki Tsa Jehova li li lumela ’me u bone hore na li lumellana le seo Bibele e se rutang kapa che.
Seo re se lumelang: Molimo hase Boraro-bo-bong. Makasine ea Zion’s Watch Tower ea July 1882, e ile ea re: “Babali ba rōna baa hlokomela hore le hoja re lumela ho Jehova Molimo le Jesu, le Moea o halalelang, re hana ka ho feletseng thuto e sa lumellaneng le Mangolo, ea hore ke Melimo e meraro ho motho a le mong, kapa kamoo ba bang ba lumelang kateng hore, ke Molimo a le mong ho batho ba bararo.”
Seo Bibele e se rutang: “Jehova Molimo oa rōna ke Jehova a le mong.” (Deuteronoma 6:4, The Holy Bible, ea Robert Young) “Ho na le Molimo a le mong, Ntate, eo tsohle li tsoang ho eena, le rōna re tsoang ho eena; le Morena a le mong Jesu Kreste, eo tsohle li entsoeng ka eena, le rōna re leng teng ka eena.” (1 Bakorinthe 8:6, American Bible Union Version) Jesu o ile a re: “Ntate o moholo ho ’na.”
—Johanne 14:28, Douay-Rheims Version.
Seo re se lumelang: Ha ho na tlhokofatso ea ka ho sa feleng mollong oa lihele. Makasine ea Zion’s Watch Tower ea June 1882, e ile ea theha sehlooho sa eona mantsoeng a hlahang ho Baroma 6:23 phetolelong ea King James Version, se neng se re “Moputso oa Sebe ke Lefu,” ’me e ile ea re: “Polelo ena e bonolo haholo ebile e hlakile. Ho makatsang ke hore batho ba bangata ba ipolelang hore baa lumela hore Bibele ke Lentsoe la Molimo, ba hanyetsa seo ’me ba tsitlella hore moputso oa sebe ke tlhokofatso ea ka ho sa feleng le hore Bibele e ruta seo.”
Seo Bibele e se rutang: “Moea o etsang sebe o tla shoa.” (Ezekiele 18:4, 20, King James Version) Kotlo ea ho qetela eo ba hanyetsang Molimo ba tla e fumana ke “pheliso e sa feleng,” eseng tlhokofatso ea ka ho sa feleng.
—2 Bathesalonika 1:9, King James Version.
Seo re se lumelang: ’Muso oa Molimo ke puso ea sebele eseng ntho e ka pelong ea motho. Ha makasine ea Zion’s Watch Tower ea December 1881 e bua ka ’Muso oa Molimo e ile ea re: “Ha e le hantle, ’muso ona o tla felisa mebuso e meng eohle e lefatšeng.”
Seo Bibele e se rutang: “Mehleng ea marena ao, Molimo oa leholimo o tla hloma ’muso o ke keng oa senyeha ka ho sa eeng kae: ’me ’muso oo o ke ke oa fetela ho sechaba se seng; o tla robaka o felise mebuso eo kaofela, empa oona o tla ba teng ka ho sa feleng.”
—Daniele 2:44, King James Version.
Na Lipaki Tsa Jehova li sebelisa Phetolelo ea Lefatše le Lecha feela ho tšehetsa lithuto tsa tsona?
Che, hobane re ntse re sebelisa liphetolelo tse ling tsa Bibele mosebetsing oa rōna oa boboleli. Ha e le hantle, le hoja re fa batho Bibele ea Phetolelo ea Lefatše le Lecha ntle ho tefo e le karolo ea mosebetsi oa rōna oa ho ithuta le bona Bibele mahala, re boetse re thabela ho ithuta le ba batlang ho sebelisa liphetolelo tse ling.


text:
MOLULA-QHOOA OCTOBER 2013
Bibele e Ruta’ng?
Bibele e re bolella hore na ho tlile joang hore re be teng le kamoo Molimo a lokiselitseng ho pholosa batho ka Mesia.
Ke Hobane’ng ha U Lokela ho Bala Bibele?
Bibele hase feela buka e buang ka Molimo empa hape e bolela hore e tsoa ho Molimo. U ka ithuta’ng ho eona?
Ho Tlile Joang Hore re be Teng?
Ka mantsoe a bonolo feela, buka ea pele ea Bibele, Genese, e hlalosa hore na ho tlile joang hore ho be le bokahohle. Ke lintho life tse ling tseo re ka ithutang tsona ho Genese?
Molimo o Etsa Litokisetso Tsa ho Pholosa Batho
Mesia o ameha joang tšepisong eo Molimo a ileng a e etsetsa Abrahama? Ithute kamoo Molimo a tla felisa ho kula, mahlomola le lefu kateng molokong oa batho.
“Re Fumane Mesia”!
Batho ba bangata ba lumela hore Jesu ke Mesia ea neng a tšepisitsoe. Batho ba bang ha ba lumele. Hlahloba seo Bibele e se buang.
Litaba Tse Molemo ho Batho Bohle
Molaetsa oa Molimo o eang ho batho o fumanoang ka Bibeleng o ka u tsoela molemo joang hona joale le nakong e tlang?
Ho Tsoela Pele ka Bophelo ka Mor’a Tlhalo
Hoo e ka bang batho bohle ba hlalaneng le balekane ba bona ba fumana hore bophelo bo ba thata ho feta kamoo ba neng ba lebeletse kateng. Keletso ea Bibele e molemo e ka u thusa hore u tsoele pele ka katleho.
‘Jehova o Ile a le Tšoarela ka Bolokolohi’
Molimo o tšoarela baetsalibe ba bakileng. Seo se lokela ho ama tsela eo re tšoarang ba bang ka eona joang? Ke hobane’ng ha ho tšoarela ho le bohlokoa hakaale?
“Batho ba Bangata ba ne ba Ntlhoile”
Hlokomela kamoo ho ithuta Bibele ho thusitseng monna ea mabifi ho ba le khotso.
Mebala e U Ama Joang?
Mebala e ka ama batho maikutlo. Nahana ka mebala e meraro le kamoo e ka ’nang ea u ama kateng.
Lipotso Tsa Bibele Lia Arajoa
Ho tla etsahala’ng ka batho ba shoeleng? Na ba tla phela hape?
Lintho Tse Ling Tse Fumanehang Inthaneteng
Ke Hobane’ng ha Lipaki Tsa Jehova li ea ka Ntlo le Ntlo?
Bala seo Jesu a itseng barutuoa ba hae ba qalong ba se etse.


text:
Boitshetleho
THOMO LE BOITLAMO BO TSWANG MMUSONG
Ho ya ka Molao wa Lekgotla la Dipuo tsohle tsa Afrika Borwa (PanSALB), thomo ya PanSALB e tswa Molaong wa Motheo wa Rephablike ya Afrika Borwa (Karolo 6(5) (a) le (b) ya Molao wa Motheo wa Afrika Borwa), Molao wa PanSALB le Molao wa Tsamaiso ya Ditjhelete tsa Setjhaba (PFMA) (nomoro ya 29 ya 1999).
Thomo ya PanSALB ke:
- Ho etsa dikgothalletso mabapi le molao ofe kapa ofe o teng kapa o lohothwang, kapa diketso kapa leano le amanang ka ho toba kapa ka mokgwa o sa tobeng le dintlha tsa puo maemong afe kapa afe a mmuso, le mabapi le diphethohong, le ho fedisweng kapa ho nkelweng sebaka ha molao, diketso kapa leano leo.
- Ho etsa dikgothalletso mafapheng ohle a mmuso le boemong ba mmuso moo ho lokelang hore ho tle ho nkuwe dikgato bakeng ho phahamisa tshebediso ya maleme a mangata ho latela moralo wa Molao wa Motheo.
- Ho phahamisa temoho ya tshebediso ya dipuo tse ngata e le mohlodi wa bohlokwa wa naha ka mokgwa o mafolofolo.
- Ho phahamisa ntshetsopele ya dipuo tse neng di kotetswe pele ka mokgwa o mafolofolo.
- Ho simolla boithuto le diphuputso tseo sepheo ka tsona e leng ho theha boemo ba phahamiso le ntshetsopele ya (i)dipuo tsohle tsa semmuso tsa Rephablike, (ii) dipuo tsa Khoe le San mmoho le (iii) Puo ya Matsoho (SASL).
- Ho kgothalletsa le ho netefatsa ho hlomphuwa ha dipuo tsohle tse ding tse sebediswang hangata ke baahi ba Afrika Borwa.
- Ho eletsa ka bohokahanyi bo mabapi le ho ralwa ha maano a puo Afrika Borwa.
- Ho tsamaisa tshebedisano le mekgatlo ya morero wa puo ka ntle ho Afrika Borwa.
- Ho theha dikomiti tsa puo provenseng le meifo ya naha ya puo ho e eletsa ka taba efe kapa efe ya puo e amanang le provense kapa puo e itseng.
- Ho theha diyuniti tsa naha tsa leksikhografi ho sebetsa jwalo ka dikhamphani tse ka tlasa karolo ya 21 ya Molao wa Dikhampani wa 1973 (Molao wa 61 wa 1973), le ho fa diyuniti tsena matlole ho netefatsa hore di phethahatsa thomo ya tsona.
- Ho ya ka karolo ya 4 ya Molao wa PanSALB, Boto ke mokgatlo o ikemetseng wa mmuso, o tlangwang feela ke Molao wa Motheo le molao o mabapi, mme o lokela ho phetha mosebetsi wa ona ntle le tshabo kapa leeme. Mekgatlo yohle ya mmuso ka kopanelo a tshwanetse ho sebedisana le Boto mme ha ya tshwanela ho itshunyatshunya tshebetsong kapa thomong ya yona.
- PanSALB e theuwe ka 1995 ho ya ka Molao wa PanSALB wa 1995, o fetotsweng ka 1999. Boto e hlomamisitswe lekgetlo la pele ka 1997.
MAIKEMISETSO A PanSALB KE HO PHAHAMISA TSHEBEDISO YA DIPUO TSE NGATA AFRIKA BORWA KA:
- Ho theha boemo ba ntshetsopele ya le tshebediso ya dipuo tsohle tsa semmuso.
- Ho kgothalletsa tlhompho le tshebediso ya dipuo tse ding ka hara naha.
- Ho kgothalletsa tshebediso e ntle ya mehlodi ya puo ya naha ho kgontsha Ma-Afrika Borwa hore a itokolle mofuteng ofe kapa ofe wa kgethollo ho ya ka puo, ho arola le leeme ho ba kgontsha hore ba le dikgetho tse tshwanetseng tsa puo molemong wa bona mmoho le ntshetsopeleng ya setjhaba.
DIPOPEHO TSA PanSALB
DIPOPEHO TSA PanSALB LE TEMA EO DI E KGATHANG
DIKOMITI TSA PUO PROVENSENG (PLCs)
Provense ka nngwe e na le Komiti ya Puo Provenseng ho eletsa Boto ntlheng efe kapa efe e amanang le puo diprovenseng ka ho fapana ebile di ikarabella ho beha leihlo tshebediso ya dipuo tse kgethuweng ke Mmuso wa Provense.
MEIFO YA NAHA YA PUO (NLBs)
Ho na le Moifo wa Naha wa puo bakeng la puo ka nngwe ya semmuso ho kenyelleditswe le Khoe, Nama, San mmoho le Puo ya matsoho (SASL) ho thusa PanSALB ka ntshetsopele ya dipuo tsena. Popeho ena e na le matla a makgaolakgang ho tse mabapi le ho netefatsa boleng ba puo ho kenyelleditswe le ho tsepamiswa ha yona, mongolo wa yona le ka moo matshwao le melao ya mopeleto a lokelang ho ba ka teng.
DIYUNITI TSA NAHA TSA LEKSIKHOGRAFI (NLUs)
Ho na le NLU bakeng la puo ka nngwe ya semmuso mme di ne di thehwe ho hlahisa di-dikshenare le dihlahiswa tse ding tsa leksikhografi. Di-NLU ke dikhamphani tsa Karolo ya 21, mme di fumaneha ditheong tsa thuto tse phahameng dibakeng tseo bongata ba batho ba buang dipuo tsa sebaka seo ba fumanehang teng.
DITOKELO TSA PUO LE HO KENA DIPAKENG
Tema e kgathwang ke karolo ena ke ho etsa diphuputso mabapi le ho hatikelwa ha ditokelo tsa puo le ho phatlalatsa dipheto tsa komiti e shebaneng le diphuputso tsena ka sepheo sa ho elelliswa setjhaba hore ho tle ho kgothalletswe ho phahamiswa ha tshebediso ya dipuo tse ngata mafapheng ohle a mmuso ka tsela e phethahetseng ya ho sirelletswa ha ditokelo tsa puo.
PUO THUTONG
Tema e kgathwang ke karolo ena ke ho etsa hore ho be le boemo bo botle bakeng la ntshetsopele ya tshebediso ya dipuo tse ngata ditheong tsa thuto.
NTSHETSOPELE YA THEMINOLOJI (MAREO)
Tema e kgathwang ke karolo ena ke ho ntshetsa pele, ho tsamaisa, ho tsepamisa le ho tsebahatsa theminolji e ntjha ya dipuo tse neng di kotetswe pele le Afrikaans, mmoho le ho fana ka tataiso ya melao ya mopeleto le mongolo.
NTSHETSOPELE YA DIPHUPUTSO
Ho ya ka Molao wa PanSALB, Boto e lokela ho simolla boithuto le diphuputso tseo sepheo ka tsona e leng ho theha boemo ba kgothalletso le ntshetsopele ya dipuo tsohle tsa semmuso tsa Rephablike, dipuo tsa Khoe, Nama le San mmoho le Puo ya matsoho (SASL). Ka hoo; karolo ena e thusa Boto ho lekola ka mehla mawala a yona kapa diketsahalo tse mabapi le ntshetsopele ya puo mmoho le ho kgothalletswa ha tshebediso ya dipuo tse ngata naheng.
NTSHETSOPELE YA DINGOLWA
Tema e ka sehloohong ya karolo ena ke ho theha boemo ba kgothalletso le ntshetsopele ya dingolwa ka dipuo tsohle tsa semmuso.
DIOFISI DIPROVENSENG
Boto e ile ya theha diofisi diprovenseng tsohle tse robong ho phatlalla le naha hore e tle e fihlelle maikemisetso a yona diprovenseng ka ho fapana. Diofisi tsena di moo ho hokahanya diketsahalo tsa PanSALB provenseng ka nngwe.
Ponelopele, Sepheo le Makgabane
Ponelopele ya PanSALB
Ho ba bahlokomedi ba bojalefa ba dipuo ka ho tshirelletsa, ho phethahatsa, ho phahamisa le ho baballa ntshetsopele ya dipuo tsohle tsa Afrika Borwa mmoho le dipuo tsa Khoe, Nama le San mmoho le Puo ya Matsoho ka maikemisetso a ho fihlella setjhaba se sebedisang dipuo tse ngata e le ka nnete.
Sepheo ka PanSALB
Re tla fihlella sepheo sa rona ka ho baballa setjhaba sa rona sa Afrika Borwa sa dipuo se fapafapaneng, ka:
- Ho tswellisa le ho theha boemo ba ntshetsopele ya dipuo tse ngata haholoholo dipuo tsa semmuso, Khoe, Nama le San mmoho le Puo ya Matsoho;
- kgothalletsa ho hlomphuwa ha
- dipuo tsohle tse sebediswang ke setjhaba sa Afrika Borwa, ho kenyelleditswe Arabic, Hebrew, Sanskrit; le
- dipuo tse ding tse sebediswang bakeng sa bodumedi tse kang German, Greek, Gujarati, Hindi, Portugese, Tamil, Telegu le Urdu;
- Ho tsamaisa tshebediso le ntshetsopele ya dipuo tsohle tsa semmuso, Khoe, Nama le San mmoho le Puo ya Matsoho;
- Ho phahamisa tshebediso ya dipuo tse ngata, ho hlomphuwa le tshebediso ya dipuo;
- Ho eletsa ka tsamaiso ya morero wa puo Afrika Borwa mmoho le tshebedisano le mekgatlo ya morero wa puo e ka ntle ho Afrika Borwa ka;
- Ho tshehetsa le ho lekola Diyuniti tsa Naha tsa Leksikhografi mosebetsing wa ho thusa ho etsa hore dipuo tse 11 e be tsa semmuso ka ho ntshetsa pele di-dikshenare;
- Ho phahamisa tshebediso ya Dikomiti tsa Puo Provenseng (PLC) tse 9 e le meifo ya keletso e ikarabellang ho beha tshebediso ya dipuo tse kgethuweng tsa diprovense leihlo, ho etsa dikgothalletso mabapi le molao, diketso kapa leano le amanang ka ho toba kapa ka mokgwa o sa tobeng le dintlha tsa puo maemong afe kapa afe a mmuso, le ho phahamisa tshebediso ya dipuo tse ngata le ho hlomphuwa ha dipuo tse sebediswang diprovenseng; le
- Ho phahamisa tshebediso ya Meifo ya Naha ya Puo (NLBs) e 13 e le meifo ya keletso ho tsa mongolo wa puo, leksikhografi, theminoloji le keletso ka kakaretso mabapi le phahamiso ya puo, tshebediso le tswelliso ya tshebediso ya puo le paballo; le
- Ho fana ka dipopeho tsa tshehetso tse anetseng ho netefatsa hore lekgotla le tsepamisa maikutlo a lona a sehlooho mesebetsing ya puo ho fihlella sepheo se rerilweng le maikemisetso a lona a mawala.
Ditshebeletso
Ditshebeletso tsa PanSALB (Lekgotla la Dipuo tsohle tsa Afrika Borwa)
Maikemisetso
- Botjhoriso ba boitsebelo phetolelong le ntshetsopeleng
- Keteko ya Letsatsi la Matjhaba la Phetolelo
- Peholeihlo ya tshebediso ya thepa ya botoloki le phetolelo
- Tshehetso ya setekgeniki dikomiting tsa puo provenseng.
- Ditokelo tsa puo le ho kena dipakeng
Maikemisetso
- Ho etsa diphuputso mabapi le ho hatikelwa ha ditokelo tsa puo le ho phatlalatsa dipheto tsa komiti e shebaneng le diphuputso tsena.
- Ho elelliswa setjhaba hore ho tle ho kgothalletswe ho phahamiswa ha tshebediso ya dipuo tse ngata mafapheng ohle a mmuso ka tsela e phethahetseng ya ho sirelletswa ha ditokelo tsa puo.
- Ho fana ka ditshebeletso tsa molao ho Boto, Mohlanka ya ka Sehloohong wa Phethahatso, basebetsi le dipopeho tsa PanSALB.
- Ho ba mokgatlo o tlisang phetoho ka ho thusa ba hatikelang ditokelo tsa puo.
- Ho dumella dithuto tsa ditletlebo.
Maikemisetso
- Ho theha le ho tswellisa selekane le tshebedisano le mafapha a thuto boemong ba naha le ba provense.
- Ho etsa hore ho be le boemo bo botle bakeng la ho kenngwa tshebetsong ha Maano a Puo Thutong le Ditheong tse Phahameng provenseng.
- Ho hlwaya diprojeke bakeng la ntshetsopele ya dipuo tse neng di kotetswe.
- Ho etsa hore ho be le boemo bo botle bakeng la ntshetsopele ya Leano la Puo Thutong mmoho le tshebediso ya dipuo tse ngata thutong.
- Ho hlwaya mekgwa ya ho phahamisa dipuo tsohle thutong.
- Diphuputso le ntshetsopele
Maikemisetso
- Ho thusa ho simolla dithuto le diprojeke
- Ho tsamaisa diprojeke tsohle tsa PanSALB
- Ho ntshetsa pele le ho tswellisa dathabeisi ya diprojeke tsohle tse lefelletsweng
- Ho fana ka tataiso mabapi le ho ngola moralo wa diprojeke
- Ho hokahanya dikopo tsa ditshehetso tsa tjhelete
- Ho tshehetsa Meifo ya Naha ya Puo (NLBs) le ditho tsa Boto
- Ho sebedisana le meifo ya naha le ya matjhaba ya diphuputso le dithuso tsa ditjhelete
- Tshwano mongolong le ntshetsopele ya theminoloji
Maikemisetso
- Ho tshehetsa le ho tataisa Meifo ya Naha ya Puo (NLBs)
- Ho netefatsa hore Meifo ya Naya ya Puo ya Afrika Borwa e ngola melao ya mongolo le mepeleto ya dipuo ka ho fapana botjha
- Ho nefatsa hore ditshebeletso tsa tshwano mongolong di motjheng
- Ho nefatsa hore ditshebeletso tsa theminoloji di motjheng
Maikemisetso
- Ho tshehetsa mamulwana a ho bala ka maikemisetso a ho kgothalletsa tlwaelo ya ho bala
- Ho sebedisana le mekgatlo ya bangodi
- Ho tshwara diwekshopo hore ho tle ho be le mogkwa o tsepameng oo dibuka di tla hlauwang ka ona.
- Ho tshwara meketjana ya kabo ya dikgau tsa dingolwa ka kopanelo le Meifo ya Naha ya Puo
Maikemisetso
- Ho qala le ho phethahatsa diprojeke tse phahamisang dipuo
- Ho hlwaya dintho tse hlokehang ho ntshetsa pele dipuo tsena
- Ho fumana mekgwa ya ho fumana ditjhelete bakeng sa ho rekota dipuo tse nang le dibui tse nyane ka palo (Khoe and San), hore di se ke tsa shwa
- Diyuniti tsa Naha tsa Leksikhografi
Maikemisetso
- Ho potlakisa tlhahiso ya di-dikshenare.
Maikemisetso a Lekgotla la Dipuo tsohle tsa Afrika Borwa ke ho phahamisa tshebediso ya dipuo tse ngata Afrika Borwa ka:
- Ho heha boemo ba ntshetsopele ya le tshebediso ya dipuo tsohle tsa semmuso.
- Ho kgothalletsa hlompho le tshebediso ya dipuo tse ding ka hara naha.
- Ho kgothalletsa tshebediso e ntle ya mehlodi ya puo ya naha ho kgontsha Ma-Afrika Borwa hore a itokolle mofuteng ofe kapa ofe wa kgethollo ho ya ka puo, ho arola le leeme ho ba kgontsha hore ba be le dikgetho tse tshwanetseng tsa puo molemong wa bona mmoho le ntshetsopele ya setjhaba.
Makgabane a PanSALB
Makgabane Metheo ya tshebetso
Re kgannwa ke boleng
Re tsepamisa maikutlo dihlahisweng tsa boleng tshebetsong ya rona.
Re tsepamisa maikutlo hodima boleng ba tshebediso ya puo.
Re tsepamisa maikutlo hodima boleng ba dihlahiswa molemong wa puo bakeng sa dipuo tsohle tsa semmuso tsa Afrika Borwa le Khoe, Nama, San mmoho le Puo ya Matsoho.
Tlhompho Re hlompha basebetsimmoho ba rona PanSALB.
Re hlompha dipuo tsohle tse sebediswang Afrika Borwa ebile re dumela hore ke tokelo ya tsona ya Molao wa Motheo ho sebediswa ka tekatekano le ho tshwarwa ka ho lekana.
Re hlompha dipuo tsa baahi bohle Afrika Borwa.
Re hlompha bakgathatema ba rona.
Botshepehi Re a tshepahala ditshebetsong le diketsahalong tsohle tsa rona.
Re a tshepahala ditlalehong le dikgokahanyong tsa rona.
Boikarabelo Re ikarabella bathong bao re ba thusang, bakgathatemeng le ho basebetsimmoho diketsong tsa rona.
Ponaletso Re dumela hore re lokela ho bua phatlalatsa re sa pate letho.
Tsohle di pepeneneng mosebetsing wa rona.
Re a bonaletsa ditlalehong tsa rona.
Re sebedisana ka nnete le di-NLU, di-PLC le di-NLB le bakgathatemeng ba bang.
Ha re pate letho tshebedisanong ya rona le baahing ba buang dipuo.
Botshepehi Re a tshepahala ho tsohle tseo re di etsang.
Re sebedisana ka tlhompho.
Re sebetsa ka botshepehi ho tsohle tseo re di etsang.
Makgabane a Molao wa Motheo (ho ya ka karolo ya 181 ya Molao wa Motheo)
Makgabane Metheo ya tshebetso
Ikemetse Re mokgatlo o ikemetseng o tlangwang feela ke Molao wa Motheo le Molao.
Re nkela boikemelo ba rona hodimo jwalo ka mokgatlo mme re ikemiseditse ho nka mehato e hlokehang ho bo tshirelletsa.
Re etsa mosebetsi wa rona ntle le tshabo kapa leeme.
Ha re dumelle ho itshunyatshunya mokgatlong wa rona jwalo ka mokgatlo o itshetlehileng ka Molao wa Motheo mme re tla nka mehato e tshwanetseng ho shebana le seo.
Re tsitlallela ho ikamahanya le dipehelo tsa Molao wa Motheo tse amanang le PanSALB mme re lebelletse hore bakgathatema ba bang ho etsa ka mokgwa o tshwanang.
Seriti Re ikemiseditse ho tshirelletsa seriti sa mokgatlo wa rona.
Re lebelletse ho hlomphuwa ke bakgathatema ba bang.
Tshebetso e ntle Re tla nka matsapa hore re be mokgatlo o sebetsang ka ho phethahala.
Re lebelletse hore mekgatlo e meng ya mmuso e re sirelletse mme e re thuse hore re tle re be mokgatlo o sebetsang hantle.
Thomo ya leano ya molao le dithomo tse ding
Karolo ya 6(5) (a) ya Molao wa Motheo wa Rephablike ya Afrika Borwa (Karolo 6(5) e baleha ka mokgwa ona:
Lekgotla la Dipuo tsohle tsa Afika Borwa le theuweng ke molao wa naha le lokela ho –
(a) phahamisa le ho theha boemo ba, ntshetsopele le tshebediso ya -
(i) dipuo tsohle tsa semmuso
(ii) dipuo tsa Khoe, Nama le San; le
(iii) Puo ya Matsoho
(b) kgothalletsa le ho netefatsa ho hlomphuwa ha –
(i) dipuo tsohle tse sebediswang ke setjhaba sa Afrika Borwa, ho kenyelleditswe German, Greek, Gujarati, Hindi, Portugese, Tamil, Telegu le Urdu; le
(ii) Arabic, Hebrew, Sanskrit le dipuo tse ding tse sebediswang bakeng sa bodumedi Afrika Borwa.
Sejule ya 6 Karolo ya 20 (h) ya Molao wa Motheo e hlalosa PanSALB e le setheo sa malaotheo.
Karolo ya 181 ya Molao wa Motheo e bua tse latelang mabapi le ditokelo tsa mekgatlo e theuweng ho ya ka Molao wa Motheo:
- Ditheo tsena di ikemetse, mme di tlangwa feela ke Molao wa Motheo le molao, mme di lokela hore di se ke tsa sebetsa ka leeme mme di lokela ho sebedisa matla a tsona le ho phetha mosebetsi ya yona ntle le tshabo kapa leeme.
- Mekgatlo e meng ya mmuso, ho ya ka molao kapa mekutu e meng, e tshwanetse ho thusa le ho tshirelletsa ditheo tsena ho netefatsa boikemelo, ho hloka leeme tlhompho, tshebetso e ntle ya ditheo tsena.
- Ha ho motho kapa mokgatlo wa mmuso o ka itshunyatshunyang tshebetsong ya ditheo tsena.
Thomo ya leano
Hodima Molao wa Motheo le Molao wa PanSALB, Melawana ya Meifo ya Naha ya Puo (NLBs) mmoho le ya Dikomiti tsa Puo Provenseng (PLCs) e phatlaladitsweng Lesedinyaneng la Mmuso e leng Tsebiso ya Boto ya 92 ya 2005 le Tsebiso ya Boto ya 94, e phatlaladitsweng ka 30 Loetse 2005. Diyuniti tsa Naha tsa Leksikhografi (NLU) di buswa ke Dimemorandamo le Ditokomane tse hlalosang tsamaiso ya khamphani.


text:
MOLULA-QHOOA (O ITHUTOANG) JUNE 2014
Makasineng ena ho na le lihlooho tse tl’o ithutoa ho tloha ka la 4 ho ea ho la 31 August, 2014.
‘Batalatsa Tsela ea Hao’ e le Hore U Hatele Pele
U ka tlosa litšitiso joang e le hore u finyelle lipakane tsa hao tsa moea?
Lipotso Tse Tsoang ho Babali
Na ho loketse hore Bakreste ba chese setopo?
U ka Thusa ba Hlalaneng le Balekane ba Bona
—Joang?
Ithute ka mathata le maikutlo ao ba hlalanang le balekane ba bona ba bang le ’ona.
“U Rate Jehova Molimo oa Hao”
Bala hore na Jesu o ne a bolela’ng ha a re re lokela ho rata Jehova ka pelo eohle, moea oohle le ka kelello eohle.
“U Rate Moahelani oa Hao Joalokaha U Ithata”
Jesu o ne a bolela’ng ha a re re lokela ho rata baahelani ba rōna? Re ka etsa see joang?
Na U sa Hopola?
Na u balile ka hloko limakasine tsa morao-rao tjee tsa Molula-Qhooa? Joale, leka ho bona hore na u sa hopola.
Na U Talima ba Fokolang ka Tsela eo Jehova a ba Talimang ka Eona?
U ka hlaolela ho ba le boikutlo bo nepahetseng ka bara le barali babo rōna bao ho bonahalang eka baa fokola.
Thusa ba Bang Hore ba Ntlafatse Bokhoni ba Bona
Re ka thusa barab’abo rōna ba bacha lilemong le ba sa tsoa kolobetsoa joang hore ba hatele pele?


text:
LIPALE TSA BIBELE TSE TSAMAISANANG LE LITŠOANTŠO
LIPALE TSA BIBELE TSE TSAMAISANANG LE LITŠOANTŠO
Moshe o Hōlela Egepeta
Ithute hore na ha Moshe e le lesea o ile a sireletsoa joang ho Faro ea khopo oa Egepeta. Bala pale e tsamaisanang le litšoantšo Inthaneteng kapa e le PDF e printiloeng.
TSE EKETSEHILENG POKELLONG ENA
Bona ha litlaleho tsa Bibele li fetoha tsa sebele ha u ntse u bala pale ka ’ngoe ea Bibele e tsamaisanang le litšoantšo Inthaneteng kapa e hatisitsoeng pampiring. Ebe ka mor’a moo lelapa la lōna le buisana ka seo le ithutileng sona tlalehong eo ka ho araba lipotso tse qetellong ea pale ka ’ngoe.


text:
SEHLOMATHISO
Lebaka Leo ka Lona Bakreste ba ’Nete ba sa Sebeliseng Sefapano Borapeling
BATHO ba limilione ba rata sefapano ebile baa se hlompha. The Encyclopædia Britannica e re sefapano ke “letšoao le ka sehloohong bolumeling ba Bokreste.” Empa Bakreste ba ’nete ha ba sebelise sefapano borapeling. Hobane’ng?
Lebaka ke hobane Jesu Kreste ha aa shoela sefapanong. Lentsoe la Segerike le atisang ho fetoleloa e le “sefapano” ke stau·ros′. Ha e le hantle le bolela “palo kapa thupa e otlolohileng.” The Companion Bible e re: “Ha ho mohla [Stau·ros′] e bolelang mapolanka a mabeli a fapantsoeng…Ha ho letho Segerikeng sa [Testamente e Ncha] le fanang ka maikutlo a mapolanka a mabeli.”
Mangolong a ’maloa, bangoli ba Bibele ba sebelisa lentsoe le leng ha ba bua ka ntho eo Jesu a shoeletseng ho eona. Ba sebelisa lentsoe la Segerike xy′lon. (Liketso 5:30; 10:39; 13:29; Bagalata 3:13; 1 Petrose 2:24) Lentsoe lena le bolela feela “lepolanka” kapa “thupa, molamu, kapa sefate.”
Buka e reng Das Kreuz und die Kreuzigung (Sefapano le ho Thakhisoa), ea Hermann Fulda, e hlalosa lebaka leo ka lona hangata ho neng ho sebelisoa thupa feela ha ho bolaoa batho, e re: “Lifate li ne li sa fumanehe libakeng tsohle tsa sechaba tse khethetsoeng ho ba tsa polao. Kahoo ho ne ho hlongoa palo feela fatše. Batlōli ba molao ba ne ba tlamelloa ho eona kapa ba khokhothelloa ho eona ba isitse matsoho holimo hangata ba tlangoa le maotong kapa a khokhothelloa ho eona.”
Empa bopaki bo kholisang ho feta bohle ke bo ka Lentsoeng la Molimo. Moapostola Pauluse o re: “Kreste ka ho re reka o ile a re lokolla thohakong ea Molao ka ho fetoha thohako bakeng sa rōna, hobane ho ngoliloe: ‘Ho rohakoe motho e mong le e mong ea fanyehoang thupeng [“sefateng,” Bibele ea Sesotho].’” (Bagalata 3:13) Mona Pauluse o qotsa Deuteronoma 21:22, 23, e buang ka thupa ka ho toba, eseng ka sefapano. E ke ke ea e-ba ho loketseng hore Bakreste ba khabise matlo a bona ka litšoantšo tsa Kreste a khokhothetsoe thupeng, kaha ho bolaoa ka tsela eo ho ne ho etsa motho “thohako.”
Ha ho bopaki bo bontšang hore lilemong tse qalang tse 300 ka mor’a lefu la Kreste, ba ipitsang Bakreste ba ne ba sebelisa sefapano borapeling. Leha ho le joalo, lekholong la bone la lilemo, Moemphera Constantine oa mohetene o ile a sokolohela Bokresteng ba bokoenehi ’me a khothalletsa hore sefapano e be letšoao la bona. Ho sa tsotellehe hore na sepheo sa Constantine e ne e le sefe, ha ho moo sefapano se amanang le Jesu Kreste teng. Ha e le hantle, sefapano se simolohile boheteneng. The New Catholic Encyclopedia e re: “Sefapano se teng meetlong ea pele ho Bokreste le eo e seng ea Bokreste.” Mehloli e meng le eona e amahanya sefapano le borapeli ba tlhaho le litšebeletso tsa bohetene tsa ho kopanela liphate.
Joale ke hobane’ng ha letšoao lee la bohetene le ile la khothalletsoa? Kamoo ho bonahalang kateng e ne e le ho nolofalletsa bahetene hore ba amohele “Bokreste.” Leha ho le joalo, Bibele e nyatsa ka ho toba ho rapela letšoao leha e le lefe la bohetene. (2 Bakorinthe 6:14-18) Mangolo a boetse a hanela mefuta eohle ea borapeli ba litšoantšo. (Exoda 20:4, 5; 1 Bakorinthe 10:14) Ka hona, ka mabaka a utloahalang, Bakreste ba ’nete ha ba sebelise sefapano borapeling.*
* Ho fumana boitsebiso bo eketsehileng ka sefapano, bona leqephe la 397-401 bukeng ea Ho Bea Mabaka ka Mangolo, e hatisitsoeng ke Lipaki Tsa Jehova.


text:
Ke’ng se Etsahalang ha Motho a Khutlile Makhatheng a Lefu?
Karabo ea Bibele
Batho ba bangata ba khutlileng makhatheng a lefu ba re ba hopola moea o tsoa nameng kapa ba bona khanya e bohale kapa sebaka se botle bo hlollang. Buka ea Recollections of Death e re: ‘Ba bang ba nka hore ba bile le tokelo e ikhethang ea ho bona hore na bophelo bo joang ka mor’a lefu.’ Le hoja Bibele e sa bue ka batho ba kileng ba khutla makhatheng a lefu, e fupere ’nete ea motheo e bontšang hore seo hase se etsahalang ka mor’a lefu.
Bafu ha ba tsebe letho.
Bibele e re bafu “ha ba tsebe letho.” (Moeklesia 9:5) Ha re e-shoa, ha re fetele sebakeng se seng, empa re khaotsa ho ba teng. Thuto ea hore re na le moea o sa shoeng o tsoelang pele o phela ha ’mele ea rōna e shoa, ha e ea thehoa Bibeleng. (Ezekiele 18:4) Kahoo, lintho leha e le life tseo batho ba khutlileng makhatheng a lefu ba li hopolang, ha li bontše se etsahalang leholimong, liheleng kapa ka mor’a lefu.
Lazaro o ile a re’ng ka bophelo ka mor’a lefu?
Tlaleho ea Bibele e bontša hore Lazaro o ne a hlile a shoele: Jesu o ile a mo tsosa bafung ka mor’a matsatsi a mane. (Johanne 11:38-44) Haeba Lazaro a ne a phela sebakeng se itseng ka mor’a hore a shoe, e ne e tla ba ketso e sehlōhō hore Jesu a mo khutlisetse bophelong. Leha ho le joalo, Bibele ha e bontše hore Lazaro o ile a bua letho ka bophelo ka mor’a lefu. Ha ho pelaelo hore Lazaro a ka be a ile a bua ka taba eo haeba a ne a phetse ka mor’a lefu. Re lokela ho hlokomela hore Jesu o ile a tšoantša lefu la Lazaro le boroko, e leng se bontšang hore ha Lazaro a ntse a shoele, o ne a sa tsebe letho.


text:
Na Bademona ke Batho ba Sebele?
Karabo ea Bibele
E. Bademona ke “mangeloi a ileng a etsa sebe,” e leng libōpuoa tsa moea tse ileng tsa fetohela Molimo. (2 Petrose 2:4) Lengeloi la pele le ileng la iphetola modemona ke Satane Diabolose, eo Bibele e mo bitsang “’musi oa bademona.”—Matheu 12:24, 26.
Borabele ba mehleng ea Noe
Ha Bibele e tlaleha tsela eo mangeloi a ileng a fetohela Molimo ka eona pele ho Moroallo oa mehleng ea Noe, e re: “Bara ba Molimo oa ’nete ba qala ho hlokomela barali ba batho, hore ba batle; eaba ba inkela basali, e leng, bohle bao ba ba khethileng.” (Genese 6:2) Mangeloi ao a khopo kapa a silafetseng, a ile a “furalla sebaka sa ’ona sa bolulo se loketseng” leholimong ’me a iphetola batho e le hore a robale le basali.—Juda 6.
Ha Moroallo o fihla, mangeloi ao a marabele a ile a fetola ’mele ea ’ona hape ’me a khutlela leholimong. Leha ho le joalo, Molimo o ile a a leleka lelapeng la hae. E le karolo ea kotlo ea bona, bademona ba thibetsoe hore ba ka iphetola batho hape.—Baefese 6:11, 12.


text:
Na Ruri Bafu ba ka Boela ba Phela?
U ka araba potso ee joang? Ka . . .
e?
che?
kapa ka mohlomong?
BIBELE EONA E RE’NG?
“Ho tla ba le tsoho.”—Liketso 24:15, Phetolelo ea Lefatše le Lecha.
NA KA SEBELE RE KA LUMELA SEO BIBELE E SE BUANG?
E, bonyane ka mabaka a mararo:
Molimo ke ’Mōpi. Bibele e re Jehova Molimo ke “mohloli oa bophelo.” (Pesaleme ea 36:9; Liketso 17:24, 25) Kaha ke Eena ea fileng libōpuoa tsohle bophelo, ka sebele o na le matla a ho tsosa bafu.
Molimo o ile a tsosa bafu nakong e fetileng. Bibele e bua ka batho ba robeli ba ileng ba tsosoa bafung—bao e neng e le bana, e le batho ba baholo, e le banna le basali—hona mona lefatšeng. Ba bang ba ne ba sa tsoa shoa, empa e mong o ne a qetile matsatsi a mane ka lebitleng!—Johanne 11:39-44.
Molimo o labalabela ho boela a tsosa bafu. Jehova o hloile lefu; o le talima e le sera. (1 Bakorinthe 15:26) O “hloloheloa” ho hlōla sera seo, ho felisa lefu ka hore a tsose bafu. O labalabela ho tsosa ba mohopolong oa hae le ho ba bona ba phela hape lefatšeng.—Jobo 14:14, 15.
HO TSEBA SEE HO KA U THUSA JOANG?
Ho ka u tšelisa ha u shoeloa ke batho bao u ba ratang.—2 Bakorinthe 1:3, 4.
Ho ka u lokolla hore u se ke ua tšaba shoa.—Baheberu 2:15.
Ho ka u fa tšepo ea sebele ea hore u tla boela u kopana le baratuoa ba hao ba shoeleng.—Johanne 5:28, 29.
U KA ’NA UA IPOTSA
Ke hobane’ng ha re tsofala ebile re e-shoa?
Bibele e araba potso ena ho GENESE 3:17-19 le ho BAROMA 5:12.


text:
Na le Leka ho Fumana Poloko ka Tšebeletso ea Lōna ea ho ea ka Ntlo le Ntlo?
Che. Re ea tšebeletsong ea ntlo le ntlo kamehla, empa ha re lumele hore re tla fumana poloko hobane re etsa mosebetsi oo. (Baefese 2:8) Hobane’ng?
Nahana ka papiso ena: Nka hore monna ea itseng ea molemo o tšepisitse ho fana ka mpho ea bohlokoa haholo ho motho e mong le e mong ea tla fihla sebakeng se itseng ka letsatsi le itseng. Haeba u ne u lumela ka tieo tšepiso ea monna eo, na u ne u tla latela litaelo tsa hae? Ha ho pelaelo hore u ne u tla li latela! Mohlomong u ne u tla be u bolelle metsoalle le ba lelapa ka monyetla oo, e le hore le bona ba ka fumana mpho. Esita leha ho le joalo, u ne u ke ke ua fumana mpho eo hobane feela u latetse litaelo tsa monna eo. U ne u tla e fumana hobane monna eo a batla ho u fa eona.
Ka ho tšoanang, Lipaki Tsa Jehova li lumela tšepiso eo Molimo a e entseng, ea ho fa batho bohle ba mo mamelang bophelo bo sa feleng. (Baroma 6:23) Re leka ho bolella ba bang ka seo re se lumelang, ka tšepo ea hore le bona ba tla rua molemo linthong tseo Molimo a li tšepisitseng. Empa ha re lumele hore re fumana poloko ka lebaka la mosebetsi oa rōna oa boboleli. (Baroma 1:17; 3:28) Ha e le hantle, ha ho letho leo batho ba ka le etsang le etsang hore ba tšoaneloe ke ho fumana litlhohonolofatso tsa Molimo. “
O re pholositse ka lebaka la mohau oa hae, eseng ka lebaka la mesebetsi ea rōna e lokileng.”—Tite 3:5, Contemporary English Version.


text:
SE TLISANG THABO KA LAPENG
Buisana le Ngoana oa Hao—Le sa Ngangisane
“Ha morali oa ka a le lilemo li 14, o ile a qala ho nkarabisa. Ha ke ne ke re ho eena, ‘Ke nako ea lijo,’ o ne a re ‘Ke tla ja mohla ke batlang.’ Haeba ke mo botsa hore na o qetile mesebetsi ea hae ea lapeng o ne a re, ‘Tlohella ho nkemella!’ Hangata re ne re omanyana.”—MAKI, JAPANE. *
Haeba u na le ngoana ea lilemong tsa bocha, a mang a mathata ao o tla kopana le ’ona ke hore ngoan’a hao a ngangisane le uena ’me seo se tla hloka hore u bontše mamello. Maria, ea lulang Brazil, ea nang le ngoana ea lilemo li 14 o re: “Ha morali oa ka a ntella, seo se a nkhalefisa. Rea koata ebe rea tjolietsana.” Carmela ea lulang Italy le eena o tobane le bothata bo tšoanang. O re: “’Na le mor’a ka re lula re ngangisana ’me seo se fella ka hore a ikoalle ka kamoreng ea hae.”
Ke hobane’ng ha bacha ba bang ba rata ho ngangisana le batsoali? Na ebe ba etsoa ke metsoalle ea bona? Mohlomong. Bibele e bolela hore metsoalle ea motho e ka ba le tšusumetso e matla ea hore a etse se setle kapa se sebe. (Liproverbia 13:20; 1 Bakorinthe 15:33) Hape, boithabiso boo bacha ba bo ratang haholo kajeno ke bo khothalletsang borabele le ho se hlomphe.
Empa ho na le lintho tse ling tseo batsoali ba lokelang ho nahana ka tsona—ha ho thata ho sebetsana le tsona hang ha motsoali a utloisisa hore na li ama ngoan’a hae joang. Nahana ka mehlala e meng.
MOCHA O HLAOLELA ‘MATLA A HO NAHANA’
Moapostola Pauluse o ile a ngola a re: “Ha ke ne ke le ngoana, ke ne ke bua joaloka ngoana, ke nahana joaloka ngoana, ke beha mabaka joaloka ngoana; empa kaha joale ke monna, ke lahlile mekhoa ea bongoana.” (1 Bakorinthe 13:11) Joalokaha mantsoe a Pauluse a bontša, bana le batho ba baholo ha ba nahane ka ho tšoana. Joang?
Bana ba nka lintho kamoo ba li bonang kateng. Ho fapana le hoo, batho ba hōlileng bona ba khona ho utloisisa lintho tse sa hlakang le ho nahana ka ho teba ha ba etsa liqeto. Ka mohlala, batho ba hōlileng ba khona ho nahana ka boitšoaro ba bona le hore na liketso tsa bona li tla ama ba bang joang. E ka ’na eaba ba tloaetse ho nahana ka tsela eo. Bacha bona ha ba tloaela ho nahana ka tsela eo, ha ba bapisoa le batho ba baholo.
Bibele e khothalletsa bacha hore ba hlaolele “matla a [bona a] ho nahana.” (Liproverbia 1:4) Ha e le hantle Bibele e khothalletsa Bakreste bohle ho sebelisa “matla . . . a ho nahana.” (Baroma 12:1, 2; Baheberu 5:14) Leha ho le joalo, ka linako tse ling tsela eo ngoan’a hao a nahanang ka eona e ka etsa hore a ngangisane le uena, esita le ka lintho tse sa reng letho. Kapa a ka ’na a bua ntho e bontšang hore o na le maikutlo a fosahetseng. (Liproverbia 14:12) Maemong a joalo, u ka khona ho buisana le eena joang ntle le hore le ngangisane?
LEKA SENA: Nka feela hore ngoan’a hao o ntse a ithuta ho beha mabaka ’me hase hore o lumellana le seo a se buang ka ho feletseng. E le hore u tsebe hore na o lumela eng, qala ka ho mo babatsa ka hore o khona ho sebelisa kelello. (“Ke rata tsela eo u sebelisang kelello kateng, leha ke sa lumellane le liqeto tseo u li nkang.”) Joale, mo thuse ho hlahloba tsela eo a nahanang ka eona. (“Na u nahana hore seo u qetang ho se bua se sebetsa boemong bo bong le bo bong?”) U ka ’na ua makala ha ngoan’a hao a hlahloba maikutlo a hae a bile a ntlafatsa seo a se nahanang.
Hlokomela sena: Ha u buisana le ngoan’a hao, u se ke ua nahana hore ke uena ea lulang a nepile. Leha ho ka bonahala eka ngoan’a hao ha a u mamele, u mamela ho feta kamoo u nahanang kateng—kapa ho feta kamoo a lumelang kateng. U se ke ua makala ha matsatsing a ’maloa a latelang ngoan’a hao a se a lumellana le maikutlo a hao—mohlomong a etsa eka keletso eo u neng u mo fa eona e tsoa ho eena.
“Ka linako tse ling ’na le mor’a ka re ne re ngangisana ka lintho tse nyenyane—ka mohlala, ka hore a baballe lintho kapa ha a soma khaitseli ea hae. Empa maemong a mangata o ne a batla hore ke mo botse hore na u ne a nahana’ng le hore ke bontše hore kea mo utloisisa ebe ke re, ‘Oo, ke kamoo boemo bo leng kateng’ kapa ‘Ke eona tsela eo u nahanang ka eona eo.’ Ha ke hetla morao, kea bona hore haeba ke ile ka bua ntho e kang eo, re ka be re ile ra qoba ho ngangisana haholo.”—Kenji, Japane.
MOCHA O LEKA HO ITSEBA
Ntho ea bohlokoa ka ho hōlisa ngoana ea lilemong tsa bocha ke ho mo lokisetsa letsatsi leo a tla tloha lapeng ’me a phele joaloka motho ea moholo ea nang le boikarabelo. (Genese 2:24) Seo se akarelletsa hore a itsebe hore na ke mang—hore a tsebe litšobotsi, litumelo le mekhoa e khethollang seo a leng sona. Ha a tobane le khatello ea hore a etse lintho tse fosahetseng, mocha ea itsebang hore na ke mang, a ke ke a nahana feela ka liphello tsa seo a se etsang. O tla boela a ipotse: ‘Ke motho ea joang? Ke phela ka melao efe ea boitšoaro? Motho ea phelang ka melao eo ea boitšoaro o ne a tla etsa’ng boemong boo?’—2 Petrose 3:11.
Bibele e re bolella ka Josefa, mohlankana ea neng itseba hantle hore na ke mang. Ka mohlala, ha mosali oa Potifaro a ne a batla hore a robale le eena, Josefa o ile a re: “Nka etsa bobe bona bo boholo joang ’me ka siteloa Molimo?” (Genese 39:9) Le hoja Baiseraele ba ne ba e-s’o fuoe molao o neng o ba thibela hore ba se ke ba etsa bofebe, Josefa o ile a lemoha hore na Molimo o ikutloa joang ka seo. Ho feta moo, mantsoe a reng ‘nka etsa joang’ a bontša hore Josefa o ne a ikutloa ka tsela eo Molimo a neng a ikutloa ka eona—e leng karolo ea seo a neng a le sona.—Baefese 5:1.
Ngoan’a hao le eena o ntse a leka ho fumana hore na ke mang. Ena ke ntho e ntle, kaha lintho tseo a li lumelang li tla mo thusa hore a sebetsane le khatello ea lithaka tsa hae le ho ikemela ka pel’a tsona. (Liproverbia 1:10-15) Ka lehlakoreng le leng, ho itseba ha hae ho ka etsa hore a ikemele le ho uena. U ka etsa’ng ha seo se etsahala?
LEKA SENA: Ho e-na le hore le ’ne le ngangisane, hlalosa seo a se buileng. (“E-re ke etse bonnete ba hore ke u utloa hantle. U re . . . ”) Joale botsa lipotso. (“Ke’ng se etsang hore u ikutloe ka tsela eo?” kapa “Ke’ng se entseng hore u fihlele qeto eo?”) Khothalletsa ngoan’a hao hore a ntše maikutlo a hae. Mo lumelle hore a bolele seo a se lumelang. Haeba ho fapana ha lōna ka maikutlo ke taba e sa ameng se nepahetseng le se fosahetseng, e mpa feela e le taba ea seo motho a se ratang le seo a sa se rateng, bontša ngoan’a hao hore u khona ho hlompha maikutlo a hae—le hoja u sa lumellane le eena ka ho feletseng.
Hore mocha a itsebe hore na ke mang—le ho tseba lintho tseo a li lumelang—ke ntho e tloaelehileng le e tla mo tsoela molemo. Etsoe Bibele le eona e re Bakreste ha baa lokela ho ba joaloka bana ba banyenyane ba “ba akhotsoang joalokaha eka ba akhotsoa ke maqhubu ’me ba isoa koana le koana ke moea o mong le o mong oa thuto.” (Baefese 4:14) Kahoo lumella u be u khothalletse ngoan’a hao hore a itsebe hore na ke mang a be a tsebe le seo a se lumelang.
“Ha ke bontša barali ba ka hore ke ikemiselitse ho ba mamela, seo se etsa hore ba mamele maikutlo a ka le hoja a fapane le a bona. Ke hlokolosi hore ke se ke ka ba qobella hore ba nahane joaloka ’na empa ba iketsetse liqeto.”—Ivana, Czech Republic.
TIEA HO SEO U SE BUANG, EMPA U NAHANELE BANA BA HAO
Joaloka ka bana ba banyenyane, ha ho na le ntho eo ba e batlang, bacha ba bang ba ithutile mokhoa oa ho emella batsoali ba bona e le hore ba ba tene. Haeba seo se etsahala hangata lapeng la hao, u be hlokolosi. Le hoja ho ba fa seo ba se batlang ho ka etsa hore ba se ke ba ’na ba u tena, seo se ruta ngoan’a hao hore ho ngangisana ke tsela ea ho fumana seo a se batlang. Ke’ng se ka thusang? Latela keletso ea Jesu e reng: “Lentsoe la lōna E le mpe le bolele E, Che ea lōna, Che.” (Matheu 5:37) Ho ka etsahala hore bacha ba se ke ba ngangisana le uena ha ba bona hore u na le botsitso.
Ka nako e tšoanang, ba nahanele. Ka mohlala, e-re ngoan’a hao a hlalose hore na hobane’ng a bona ho hlokahala hore nako ea hae ea ho fihla hae e fetoloe. Boemong bo joalo, hase hore u inehella khatellong empa u mpa feela u latela keletso ea Bibele e reng: “Ho ba le kahlolo e molemo ha lōna ho ke ho tsejoe ke batho bohle.”—Bafilipi 4:5.
LEKA SENA: Kopanang le le lelapa ’me le buisane ka nako eo ngoana a lokelang ho fihla lapeng ka eona le ka melao e meng ea lapeng. Bontša hore u ikemiselitse ho mamela ’me u sekaseke lintlha kaofela tse amehang pele u etsa qeto. Roberto, ntate ea lulang Brazil, o re: “Bacha ba lokela ho bona hore batsoali ba bona ba ikemiselitse ho lumela ha ba kōpa ntho e itseng haeba e se ntho e khahlanong le melao-motheo ea Bibele.”
Ke ’nete hore batsoali le bona ba etsa liphoso. Bibele e re: “Kaofela re khoptjoa hangata.” (Jakobo 3:2) Haeba u hlokomela hore le uena u ile ua kenya letsoho ngangisanong, u se ke ua qeaqea ho kōpa tšoarelo ho ngoan’a hao. Ha u amohela liphoso tsa hao seo se bontša hore u motho ea ikokobelitseng ’me se etsa hore le ngoan’a hao a itšoare ka tsela e tšoanang.
“Ka letsatsi le leng ka mor’a hore ’na le mora oa ka re ngangisane, ha ke se ke khobile matšoafo ke ile ka kōpa tšoarelo ka hore ebe ke ile ka mo omanya habohloko. Seo se ile sa etsa hore le eena a khobe matšoafo ’me sa etsa hore a ’mamele.”—Kenji, Japane.
^ ser. 3 Mabitso a fetotsoe sehloohong sena.
IPOTSE . . .
E ka ’na eaba ke kenya letsoho ka litsela life ha re ngangisana le ngoan’a ka?
Nka sebelisa seo ke ithutileng sona joang sehloohong see e le hore ke utloisise ngoan’a ka hamolemonyana?
Nka etsa’ng e le hore ke buisane le ngoan’a ka—re sa ngangisane?


text:
Nka Hanela Moleko Joang?
Seo u ka se etsang
Ntlha ea pele, hlokomela hore ke uena ea ikarabellang ka seo u se etsang—ho sa tsotellehe hore na metsoalle ea hao e etsang.
Ntlha ea bobeli, hlokomela hore na ke ntho efe e u hohelang ka ho fetisisa.
Ntlha e latelang, ipotse, ‘Ke neng haholo moo e ka ’nang ea nqobella ho etsa se fosahetseng?’ (Ha ke le sekolong? Ha ke le mosebetsing? Maemong a mang?) Ho tseba hore na e ka ’na ea u qobella neng ho ka u thusa hore u qobe boemo boo ka ho feletseng.
Joale u se u le malala-a-laotsoe hore u nke khato. Ntho ea pele eo u lokelang ho e etsa ke ho qoba ho ba boemong boo e ka u hatellang bona. (Ka mohlala: Haeba nako le nako ha u tsoa sekolong, u kopana le bana bao u kenang sekolo le bona ’me ba u phehella hore u tsube, u ka ’na ua tsamaea ka tsela e ’ngoe ho ba qoba.) ’Nete ke hore “metsoalle” e u hatellang hore u etse lintho tse fosahetseng ha e le hantle hase metsoalle ea sebele.
Ke ’nete hore u ke ke ua qoba liteko tsohle. Ha nako e ntse e ea, u ka ’na ua tobana le teko e itseng e matla—mohlomong nakong eo u bileng u sa e lebellang. U ka etsa’ng boemong boo?
Ntho ea bohlokoa ke hore u itokise!
Ak’u nahane: Jesu o ne a tseba hore na o eme hokae litabeng tsa boitšoaro. O ne a ikemiselitse ho mamela Ntate oa hae ka linako tsohle. (Johanne 8:28, 29) Joale ntlha ea bohlokoa ke hore u tsebe esale pele hore na u eme hokae.
Nka bohato. Nahana ka mabaka a mabeli ao ka ’ona u lokelang ho hanela liteko tseo u atisang ho tobana le tsona le litsela tse peli tseo u ikemiselitseng ho li hanela ka tsona.
Ke hobane’ng ha u lumella ba bang hore ba u laole? Bontša hore u hōlileng tsebong ka hore u etse seo u tsebang hore se nepahetse. (Bakolose 3:5) ’Me u rapele hore u tsoele pele ho etsa joalo.—Matheu 6:13.


text:
KHAOLO EA LESHOME LE METSO E ROBELI
Kolobetso le Kamano ea Hao le Molimo
Kolobetso ea Bokreste e etsoa joang?
U lokela ho nka mehato efe e le hore u tšoanelehele ho kolobetsoa?
Motho o inehela ho Molimo joang?
Lebaka le khethehileng le etsang hore motho a kolobetsoe ke lefe?
“BONA! Metsi; ke eng se nthibelang ho kolobetsoa?” Potso eo e ile ea botsoa ke molaoli oa lekhotla oa Ethiopia lekholong la pele la lilemo. Mokreste ea bitsoang Filipi o ne a ile a mo pakela hore Jesu ke Mesia ea tšepisitsoeng. Monna eo oa Moethiopia o ile a nka khato hobane a anngoe ka ho teba ke seo a ithutileng sona ka Mangolong. O ile a bontša hore o batla ho kolobetsoa!—Liketso 8:26-36.
2 Haeba u se u ithutile ka hloko likhaolo tse qalang tsa buka ena le e mong oa Lipaki Tsa Jehova, u ka ’na ua ikutloa u loketse ho botsa, ‘Ke eng se nthibelang ho kolobetsoa?’ U se u ithutile ka tšepiso ea Bibele ea bophelo bo sa feleng Paradeiseng. (Luka 23:43; Tšenolo 21:3, 4) Hape u ithutile hore na ha e le hantle bafu ba boemong bofe le hore ho na le tšepo ea tsoho. (Moeklesia 9:5; Johanne 5:28, 29) Mohlomong u ’nile ua kopanela le Lipaki Tsa Jehova libokeng tsa tsona tsa phutheho ’me u iponetse kamoo li phelang ka bolumeli ba ’nete kateng. (Johanne 13:35) Habohlokoa le ho feta, mohlomong u se u qalile ho hlaolela ho ba le kamano ea botho le Jehova Molimo.
3 U ka bontša joang hore u batla ho sebeletsa Molimo? Jesu o ile a re ho balateli ba hae: “E-eang ’me le etse batho ba lichaba tsohle barutuoa, le ba kolobetse.” (Matheu 28:19) Jesu ka boeena o ile a beha mohlala ka hore a kolobetsoe metsing. Ha aa ka a fafatsoa ka metsi, ebile ha aa ka a tšeloa ka metsi feela hloohong. (Matheu 3:16) Lentsoe “kolobetsa” le tsoa lentsoeng la Segerike le bolelang “ho qoelisa.” Ka hona kolobetso ea Bokreste e bolela ho qoelisoa, kapa ho ineloa ka ho feletseng ka metsing.
4 Bohle ba batlang ho ba le kamano e ntle le Jehova Molimo ba lokela ho kolobetsoa metsing. Ho kolobetsoa pontšeng ho bontša hore u lakatsa ho sebeletsa Molimo. Ho bontša hore u thabela ho etsa thato ea Jehova. (Pesaleme ea 40:7, 8) Empa u lokela ho nka mehato e itseng e tobileng, e le hore u tšoanelehele ho kolobetsoa.
HO HLOKAHALA TSEBO LE TUMELO
5 U se u nkile mohato oa pele. Joang? Ka ho ithuta ka Jehova Molimo le ka Jesu Kreste, mohlomong ka ho ba le thuto e hlophisitsoeng ea Bibele. (Johanne 17:3) Empa u sa ntse u lokela ho tsoela pele ho ithuta. Bakreste ba batla ho “tlala tsebo e nepahetseng ea thato ea [Molimo].” (Bakolose 1:9) Ho ba teng libokeng tsa phutheho tsa Lipaki Tsa Jehova ke thuso e khōlō ntlheng ena. Ke habohlokoa hore u be teng libokeng tseo. (Baheberu 10:24, 25) Ho ba teng kamehla libokeng ho tla u thusa ho eketsa tsebo ea hao ka Molimo.
6 Ke ’nete hore ha ho hlokahale hore u tsebe ntho e ’ngoe le e ’ngoe e ka Bibeleng e le hore u tšoanelehele ho kolobetsoa. Molaoli oa lekhotla oa Ethiopia o ne a e-na le tsebo e itseng, empa o ne a hloka thuso e le hore a utloisise likarolo tse itseng tsa Mangolo. (Liketso 8:30, 31) Ka ho tšoanang, ho sa na le ho hongata hoo u lokelang ho ithuta hona. Ha e le hantle, ha ho mohla u tla khaotsa ho ithuta ka Molimo. (Moeklesia 3:11) Empa pele u kolobetsoa, u lokela hore bonyane u be u tseba lithuto tsa motheo tsa Bibele u bile u li amohela. (Baheberu 5:12) Lithuto tseo li akarelletsa seo e leng ’nete mabapi le boemo ba bafu le bohlokoa ba lebitso la Molimo le ’Muso oa hae.
7 Leha ho le joalo, tsebo feela ha ea lekana, kaha ‘kantle ho tumelo ho ke ke ha khoneha ho khahlisa [Molimo].’ (Baheberu 11:6) Bibele e re ha batho ba bang motseng oa boholo-holo oa Korinthe ba utloa molaetsa oa Bokreste, ba ile “ba qala ho lumela le ho kolobetsoa.” (Liketso 18:8) Ka ho tšoanang, ha u ithuta Bibele u lokela ho lumela ka ho feletseng hore ke Lentsoe la Molimo le bululetsoeng. Ho ithuta Bibele ho lokela ho u thusa hore u be le tumelo litšepisong tsa Molimo le matleng a pholosang a sehlabelo sa Jesu.—Joshua 23:14; Liketso 4:12; 2 Timothea 3:16, 17.
HO BOLELLA BA BANG ’NETE EA BIBELE
8 Ha tumelo e ntse e hōla ka pelong ea hao, ho tla ba thata hore u lule u sa bolelle ba bang seo u ithutileng sona. (Jeremia 20:9) U tla susumelletseha ka matla ho buisana le ba bang ka Molimo le ka merero ea hae.—2 Bakorinthe 4:13.
9 U ka ’na ua qala ho bolella ba bang ’nete ea Bibele ka ho bua ka mosa le beng ka uena, metsoalle, baahisani le basebetsi-’moho. Ha nako e ntse e ea, u tla batla ho kopanela mosebetsing o hlophisitsoeng oa boboleli o etsoang ke Lipaki Tsa Jehova. Ha nako eo e fihla, ikutloe u lokolohile ho bolella Paki e u rutang Bibele taba ena. Haeba ho bonahala eka ua tšoaneleha bakeng sa tšebeletso ea phatlalatsa, ho tla lokisetsoa hore uena le motho ea u rutang le kopane le baholo ba babeli ba phutheho.
10 Sena se tla u nolofalletsa hore u tloaelane hamolemo le baholo ba bang ba Bakreste, ba alosang mohlape oa Molimo. (Liketso 20:28; 1 Petrose 5:2, 3) Haeba baholo bana ba bona hore u utloisisa lithuto tsa motheo tsa Bibele ebile ua li lumela, ’me u phela ka tsela e lumellanang le melao-motheo ea Molimo le hore u hlile u batla ho ba e mong oa Lipaki Tsa Jehova, ba tla u tsebisa hore ua tšoaneleha bakeng sa ho kopanela tšebeletsong ea phatlalatsa u le mohoeletsi ea sa kolobetsoang oa litaba tse molemo.
11 Ka lehlakoreng le leng, ho ka ’na ha hlokahala hore u etse liphetoho tse itseng tseleng eo u phelang ka eona le linthong tseo u tloaetseng ho li etsa e le hore u tšoanelehe bakeng sa tšebeletso ea phatlalatsa. Sena se ka ’na sa akarelletsa ho khaotsa mekhoa e itseng eo u ’nileng ua e etsa ka sekhukhung. Ka hona, pele u ka kōpa ho ba mohoeletsi ea sa kolobetsoang, u lokela hore u be u se u sa etse libe tse tebileng, tse kang ho ameha boitšoarong bo litšila ba ho kopanela liphate, botahoa le ho sebelisa lithethefatsi hampe.—1 Bakorinthe 6:9, 10; Bagalata 5:19-21.
HO BAKA LE HO SOKOLOHA
12 Ho hlokahala hore u nke mehato e meng hape pele u tšoanelehela ho kolobetsoa. Moapostola Petrose o ile a re: “Bakang, ’me le sokolohe e le hore libe tsa lōna li hlakoloe.” (Liketso 3:19) Ho baka ke ho soabela ka tieo phoso e itseng eo u e entseng. Ho hlakile hore motho o lokela ho baka haeba a ne a phela ka boitšoaro bo litšila, empa ho ntse ho hlokahala hore a bake esita le haeba a ne a batla a itšoere hantle. Hobane’ng? Hobane batho bohle ke baetsalibe ’me ba hloka hore Molimo a ba tšoarele. (Baroma 3:23; 5:12) Pele u ithuta Bibele, u ne u sa tsebe hore na thato ea Molimo ke efe. Joale ke joang u neng u ka phela ka tsela e lumellanang le thato ea hae ka ho feletseng? Ka hona, ho hlokahala pako.
13 Pako e lokela ho lateloa ke ‘ho sokoloha,’ kapa ho fetoha. Ha ua lokela ho ikutloa u soabile feela. U lokela ho furalla tsela eo u neng u phela ka eona pele ’me u ikemisetse ka tieo hore u tla etsa se nepahetseng ho tloha joale ho ea pele. Ho baka le ho sokoloha ke mehato eo u lokelang ho e nka pele u kolobetsoa.
HO INEHELA
14 Ho na le mohato o mong oa bohlokoa oo u lokelang ho o nka pele u kolobetsoa. U lokela ho inehela ho Jehova Molimo.
15 Ha u inehela ho Jehova Molimo ka thapelo e tiileng, u mo tšepisa hore u tla lebisa borapeli bo khethehileng ho eena a ’notši ka ho sa feleng. (Deuteronoma 6:15) Empa ke hobane’ng ha motho a ka batla ho etsa seo? A re nke hore mohlankana o utloana le moroetsana. Ha a ntse a ithuta eena ka ho eketsehileng a bile a bona litšobotsi tsa hae tse ntle, mohlankana eo o utloa a rata moroetsana eo le ho feta. Ha nako e ntse e feta, ka tloaelo o tla mo kōpa hore ba nyalane. Ke ’nete hore ho mo nyala ho tla bolela hore o jara boikarabelo bo eketsehileng. Empa lerato le tla mo susumelletsa hore a nke mohato oo oa bohlokoa.
16 Ha u se u tseba Jehova u bile u mo rata, u susumelletseha ho mo sebeletsa u sa itšiele letho kapa u sa ipehele meeli ha u mo rapela. Motho leha e le ofe ea batlang ho latela Mora oa Molimo, Jesu Kreste, o lokela hore “a itatole.” (Mareka 8:34) Re itatola ka hore re netefatse hore litakatso tsa rōna le lipakane tsa rōna ha li re sitise ho mamela Molimo ka ho feletseng. Ka hona, pele u ka kolobetsoa, sepheo sa hao se seholo bophelong e lokela ho ba ho etsa thato ea Jehova Molimo.—1 Petrose 4:2.
HLŌLA TŠABO EA HORE U TLA HLŌLEHA
17 Ba bang ba tsilatsila ho inehela ho Jehova hobane ba tšaba ho nka mohato o tebileng joalo. Ba ka ’na ba tšaba ho ikarabella ho Molimo e le Bakreste ba inehetseng. Ba ka ’na ba nahana hore ho molemo hore ba se ke ba inehela ho Jehova hobane ba tšaba hore ba ka ’na ba hlōleha ’me ba mo soabisa.
18 Ha u ntse u ithuta ho rata Jehova, u tla susumelletseha ho inehela ho eena le ho etsa sohle se matleng a hao ho phelela boinehelo ba hao. (Moeklesia 5:4) Ha u se u inehetse, ka sebele u tla batla ho ‘tsamaea ka mokhoa o tšoanelang Jehova e le hore u mo khahlise ka botlalo.’ (Bakolose 1:10) Ka lebaka la lerato la hao ho Molimo, u ke ke ua nka ho etsa thato ea hae e le ntho e thata. Ntle ho pelaelo u tla lumellana le moapostola Johanne, ea ileng a ngola a re: “Se boleloang ke lerato la Molimo ke sena, hore re boloke litaelo tsa hae; leha ho le joalo litaelo tsa hae ha li boima.”—1 Johanne 5:3.
19 Ha ho hlokahale hore u be motho ea phethahetseng e le hore u inehele ho Molimo. Jehova o tseba mefokolo ea hao ’me le ka mohla a ke ke a lebella hore u etse se fetang seo u ka se khonang. (Pesaleme ea 103:14) O batla hore u atlehe ’me o tla u thusa le ho u tšehetsa. (Esaia 41:10) U ka kholiseha hore haeba u tšepile Jehova ka pelo ea hao eohle, o “tla otlolla litsela tsa hao.”—Liproverbia 3:5, 6.
HO TŠOANTŠETSA BOINEHELO BA HAO KA HO KOLOBETSOA
20 Ho nahana ka lintho tseo re sa tsoa buisana ka tsona ho ka ’na ha u thusa hore u inehele ho Jehova ka thapelo. Motho e mong le e mong ea hlileng a ratang Jehova o boetse o lokela ho “bolela phatlalatsa hore a bolokehe.” (Baroma 10:10) Seo u se etsa joang?
21 Tsebisa mohokahanyi oa sehlopha sa baholo oa phutheho ea heno hore u batla ho kolobetsoa. O tla lokisetsa hore baholo ba itseng ba hlahlobe lipotso tse ’maloa tse tšohlang lithuto tsa motheo tsa Bibele le uena. Haeba baholo bao ba lumellana hore ua tšoaneleha, ba tla u bolella hore u ka kolobetsoa ha monyetla o latelang o hlaha.* Liketsahalong tseo ho atisa ho fanoa ka puo e hlalosang seo kolobetso e se bolelang. Ka mor’a moo sebui se kōpa bohle ba eang kolobetsong hore ba arabe lipotso tse peli tse bonolo e le tsela ea ho ‘bolela tumelo ea bona phatlalatsa’ ka molomo.
22 Ke kolobetso e u khethollang phatlalatsa hore u inehetse ho Molimo le hore joale u e mong oa Lipaki Tsa Jehova. Ba kolobetsoang ba qoelisoa ka ho feletseng ka metsing e le ho bontša phatlalatsa hore ba inehetse ho Jehova.
SE BOLELOANG KE HO KOLOBETSOA HA HAO
23 Jesu o ile a re barutuoa ba hae ba tla kolobetsoa “ka lebitso la Ntate le la Mora le la moea o halalelang.” (Matheu 28:19) Sena se bolela hore motho ea kolobetsoang o ela hloko bolaoli ba Jehova Molimo le ba Jesu Kreste. (Pesaleme ea 83:18; Matheu 28:18) Hape o ela hloko seo moea o halalelang oa Molimo, kapa matla a hae a sebetsang, o se etsang le seo o se finyellang.—Bagalata 5:22, 23; 2 Petrose 1:21.
24 Empa kolobetso hase feela taba ea ho qoelisoa ka metsing. E tšoantšetsa taba e ’ngoe ea bohlokoahali. Ho kena ka tlas’a metsi ho tšoantšetsa ho shoa tseleng eo u neng u phela ka eona pele. Ho nyolloa ka metsing ho bontša hore joale u se u phelela ho etsa thato ea Molimo. Hape u hopole hore u inehetse ho Jehova Molimo, eseng mosebetsing o itseng, morerong o itseng, bathong ba itseng, kapa mokhatlong o itseng. Ho inehela le ho kolobetsoa ha hao ke qalo ea botsoalle bo atamelaneng le Molimo—e leng kamano e haufi-ufi le eena.—Pesaleme ea 25:14.
25 Kolobetso hase tiiso ea hore motho o tla bolokeha. Moapostola Pauluse o ile a ngola a re: “Le ’ne le sebeletse poloko ea lōna ka tšabo le thothomelo.” (Bafilipi 2:12) Kolobetso e mpa e le qalo feela. Potso ke hore, U ka lula leratong la Molimo joang? Khaolo ea rōna ea ho qetela e tla araba potso ena.
SEO BIBELE E SE RUTANG
- Kolobetso ea Bokreste e akarelletsa ho qoelisoa ka ho feletseng ka metsing, eseng ho fafatsoa ka metsi feela.—Matheu 3:16.
- Mehato e lebisang kolobetsong e qala ka ho ithuta le ho bontša tumelo ’me ho latele pako, tšokoloho le ho inehela ho Molimo.—Johanne 17:3; Liketso 3:19; 18:8.
- E le hore u inehele ho Jehova, u lokela ho itatola, feela joalokaha batho ba itatola e le hore ba latele Jesu.—Mareka 8:34.
- Kolobetso e tšoantšetsa ho shoa tseleng eo motho a neng a phela ka eona pele le ho phelela ho etsa thato ea Molimo.—1 Petrose 4:2.
* Ho lokisetsoa hore batho ba kolobetsoe likopanong tse khōlō le tse nyenyane tseo Lipaki Tsa Jehova li li tšoarang selemo le selemo.
Lipotso Tsa Sehlooho se Ithutoang
1. Ke hobane’ng ha molaoli oa lekhotla oa Ethiopia a ile a kōpa hore a kolobetsoe?
2. Ke hobane’ng ha u lokela ho nahana ka ho teba ka kolobetso?
3. (a) Jesu o ile a laela balateli ba hae hore ba etse’ng? (b) Kolobetso ea metsing e etsoa joang?
4. Kolobetso ea metsing e bontša eng?
5. (a) E le hore motho a tšoanelehele ho kolobetsoa o lokela ho qala ka mohato ofe? (b) Ke hobane’ng ha liboka tsa Bokreste e le tsa bohlokoa?
6. E le hore u tšoanelehele ho kolobetsoa u lokela hore u be u tseba Bibele hakae?
7. Ho ithuta Bibele ho lokela ho u ama joang?
8. Ke’ng e tla u susumelletsa ho bolella ba bang seo u ithutileng sona?
9, 10. (a) U ka ’na ua qala ka ho bolella bo-mang ’nete ea Bibele? (b) U lokela ho etsa’ng haeba u batla ho kopanela mosebetsing o hlophisitsoeng oa boboleli o etsoang ke Lipaki Tsa Jehova?
11. Ba bang ba ka ’na ba lokela ho etsa liphetoho life pele ba tšoaneleha bakeng sa tšebeletso ea phatlalatsa?
12. Ke hobane’ng ha ho hlokahala pako?
13. Ho sokoloha ho bolela’ng?
14. Ke mohato ofe oa bohlokoa oo u lokelang ho o nka pele u kolobetsoa?
15, 16. Ho inehela ho Molimo ho bolela’ng, hona ke’ng se susumelletsang motho hore a etse see?
17. Ke hobane’ng ha ba bang ba ka ’na ba tsilatsila ho inehela ho Molimo?
18. Ke’ng e ka u susumelletsang hore u inehele ho Jehova?
19. Ke hobane’ng ha u sa lokela ho tšaba ho inehela ho Molimo?
20. Ke hobane’ng ha ho inehela ho Jehova e ke ke ea lula e le taba ea lekunutu?
21, 22. U ka ‘bolela tumelo ea hao phatlalatsa’ joang?
23. Ho bolela’ng ho kolobetsoa “ka lebitso la Ntate le la Mora le la moea o halalelang”?
24, 25. (a) Kolobetso e tšoantšetsa eng? (b) Motho o lokela ho araba potso efe?


text:
LA 13 MARCH, 2014 | LITABA TSA LEFATŠE LOHLE
Lipaki Tsa Jehova li Lokolla Bibele e Khōlō e Ntlafalitsoeng
NEW YORK—Kaha Lipaki Tsa Jehova li batla hore Bibele e fumanoe ke batho ba bangata kamoo ho ka khonehang, li lokolla Bibele e khōlō ea Phetolelo ea Lefatše le Lecha ea Mangolo a Halalelang ka Senyesemane. Bibele ena e ntse e hatisoa United States le Japane ’me ho tla qaloa ka ho hatisoa likopi tse 424 000.
Lipaki li ile tsa lokolla Bibele ea Phetolelo ea Lefatše le Lecha ea Mangolo a Halalelang ka Senyesemane e ntlafalitsoeng, e boholo bo tloaelehileng sebokeng se khethehileng se ileng sa tšoaroa ka la 5-6 October, 2013, se ileng sa phatlalatsoa linaheng tse 31. Bibele ena e ntlafalitsoeng, e lokollotsoeng ka 2013 e fetoletsoe ka tsela e utloahalang haholo ho feta phetolelo ea 1984. Ka la 7 October, 2013, Lipaki li ile tsa etsa hore Bibele ena e fumanehe ho app e bitsoang JW Library, e ka sebetsang lisebelisoeng tse ngata tsa elektronike ’me e se e kopilitsoe ka makhetlo a ka bang a limilione tse 1,4. Phetolelo ea Lefatše le Lecha ea Senyesemane e ntlafalitsoeng, e boetse e fumaneha inthaneteng ho www.jw.org ’me e ka kopitsoa ka lifomete tse fapaneng.
Phetolelo ea Lefatše le Lecha ea Senyesemane e ntlafalitsoeng, ka lifomete tsohle tseo e fumanehang ka tsona, e na le litšupiso tse ka bang 60 000 tse thusang babali hore ba utloisise hamolemo moelelo oa litlaleho tsa Bibele. E boetse e na le litšoantšo tse mebala, limmapa tsa linaha tsa mehleng ea Bibele le lichate tse hlalosang ka ho qaqileng hore na bophelo bo ne bo le joang mehleng eo. Ho na le sehlomathiso se nang le lihlooho tse buang ka melao e lateloang ha ho fetoleloa Bibele le histori ea kamoo Bibele e ileng ea ngoloa le ho sireletsoa kateng.
Phetolelo ea Lefatše le Lecha ea Senyesemane ea 1984 e ne e se e ntse e e-na le lebitso la Molimo ka makhetlo a ka bang 7 000. Leha ho le joalo, phetolelo e ntlafalitsoeng ea 2013, e boetse e bontša hore ho ile ha etsoa lipatlisiso morao tjena mabapi le hore na lebitso la Molimo le hlaha hokae libukeng tsa Bibele tsa khale tse ngotsoeng ka letsoho. Ka mor’a ho hlahloba Meqolo ea Leoatle le Shoeleng le libuka tse ling tsa khale tse ngotsoeng ka letsoho, lebitso la Molimo le boetse le hlaha litemaneng tse ling tse tšeletseng Phetolelong ea Lefatše le Lecha ea Senyesemane e ntlafalitsoeng. Litemana tseo ke Baahloli 19:18; 1 Samuele 2:25; 6:3; 10:26; 23:14, 16. Ho na le sehlomathiso se tšohlang kamoo lebitso la Molimo le neng le ngoloa kateng Seheberung le Segerikeng sa boholo-holo hammoho le kamoo le hlahang kateng Libibeleng tsa lipuo tsa mehleng ena.
Ka lilemo tse ngata Lipaki li ’nile tsa hatisa, tsa aba le ho fetolela Bibele ea Phetolelo ea Lefatše le Lecha ’me litsebi li ’nile tsa e hlompha haholo ka lebaka la hore e nepahetse. Ka 1961, Bibele ena e ile ea fumaneha e feletse ka lekhetlo la pele, ka Senyesemane. Ka 1963, koranta ea The New York Times e ile ea tlaleha hore Phetolelo ea Lefatše le Lecha e tla fumaneha ka lipuo tse ling tse tšeletseng, joalokaha ho ile ha phatlalatsoa kopanong ea Lipaki e neng e tšoaretsoe Lebaleng la Lipapali la Yankee. Ho tloha ka nako eo Bibele ena e ’nile ea fumaneha ka lipuo tse fetang tse 120. Ka mor’a ho hlokomela hore puo ea fetoha le hore ho boetse ho hlokahala hore lipolelo tse ling tsa Bibele li hlakisoe e le hore batho ba e utloisise le ho e bala phollatsi, Komiti ea Phetolelo ea Bibele ea Lefatše le Lecha e ile ea etsa qeto ea ho ntlafatsa Phetolelo ea Lefatše le Lecha ea Senyesemane. Phetolelo ea Lefatše le Lecha ea Senyesemane e ntlafalitsoeng e akarelelitse lintlafatso tsa morao-rao ha ho fetoleloa Bibele.
J. R. Brown, raliphatlalatso oa Lipaki Tsa Jehova ntlo-khōlōng ea tsona, o re: “Re ile ra thaba haholo ha re fumana Bibele ea pele ea Phetolelo ea Lefatše le Lecha ea Senyesemane lilemo tse fetang tse 50 tse fetileng ’me ho thabisa le ho feta ho fumana ena ea morao-rao. Morero oa rōna ke ho etsa hore batho bohle ba utloisise Mangolo a Halalelang, ka puo e nepahetseng e nang le seriti le e buuoang mehleng ena.”
Raliphatlalatso:
Raliphatlalatso oa Machaba: J. R. Brown, Ofisi ea Boitsebiso, tel. +1 718 560 5000


c: application/atom+xml

text:
Ke ngola lengolo lena ke re ke o tsebisa hore tswekere ena ya monna wa ka e right,ke tla ithuta ho e mamella hobane wena o spider man. O nfufisa maboteng ekare ha o nkgathalle, o ntsosa le ka 3am ekare ba itse o tla thola kuku ya ka e nyametse. At least, ntate wa ka tlung o ya nqenehela ha a fihle le ho round 2, round 1 o e shapa ka 3 minutes, wena o shwella hodimaka. Wena Ben 10 ha o hlomphe batho ba baholo, o mpalama ekare ke wa hao ebile o se o boulela. Ha! Athe ke shwela ho utlwisa hanyane ebile o qhomisitse le rekere ya ka ….. Voetsek Ben 10 or Spiderman ke wena, dipenti tsa ka o di tabotse kaofela ka meno a hao, ha ke sa bua ka dionoroko tsa ka, matswele a ka o wa nyantse ebile e sekare ke jumping castle e tswileng moya. No more o phete o mpone. O ya nyela man tsamaya o ilo bapala le dikhothane tse ding nxa……na kekgatetse ke wena.
Evelyn]]>
What I wouldn’t do to twerk on that D, with no inhibitions. The last time I did that, the dude had premature lift off. Let’s just say I deleted and blocked him on anything I could block him on. Luckily he didn’t have my work number yet.]]>


text:
Na Bibele e Hanela Batho ho Kopanela Liphate?
Karabo ea Bibele
Ho e-na le ho hanela batho ho kopanela liphate, Bibele e bontša hore ke mpho eo Molimo a e fileng batho ba nyalaneng. O bōpile batho e le “e motona le e motšehali” ’me o ile a re pôpo ea hae ke e “molemo haholo.” (Genese 1:
Bibele e hlalosa khotsafalo eo banna ba e fumanang lenyalong ka mantsoe ana: “U ithabise ka mosali oa hao oa matsoathaka . . . Kamehla matsoele a hae a u thabise, kamehla rato la hae le ke le u hohele.” (Liproverbia 5:
Meeli e behiloeng tabeng ea ho kopanela liphate
Molimo o lumeletse hore batho ba nyalaneng ebe bona feela ba kopanelang liphate, joalokaha Baheberu 13:4 e bontša: “Lenyalo le ke le hlomphehe har’a bohle, le liphate tsa lenyalo li hloke litšila, kaha Molimo o tla ahlola lihlola le bafebi.” Banyalani ba lokela ho tšepahallana ’me ba phelele boitlamo ba bona . Ho e-na le ho batla ho khotsofatsa litakatso tsa bona tsa boithati, ba thaba haholo ha ba sebelisa molao-motheo oa Bibele o reng: “Ho fana ho tlisa thabo e khōlō ho feta ho amohela.”


text:
Lipaki Tsa Jehova—Li Bontša Tumelo e Matla, Karolo ea 2: Li Khantša Leseli
Ho na le mosebetsi o mongata o larileng ka pele ho Liithuti Tsa Bibele oa ho phetha taelo ea Jesu ea hore ba “etse batho ba lichaba tsohle barutuoa.” Ho tla ba le bahanyetsi ba bangata. Kutloisiso ea tsona ea Mangolo e ne e tla tsoela pele ho hōla. Hape tumelo ea tsona e ne e tla nchafatsoa. Karolo ea bobeli ea letoto la livideo tsena e bontša kamoo Jehova a tataisitseng batho ba hae kateng ho tloha ka 1922 ho fihlela joale.